The Zocalo: A post-mortem analysis of the elections in Greece\nΤεράστια απώλεια γαι το πολιτικό σύστημα, άλλη μια τεράστα επιτυχία για τον ίδιο:\n"Παραίτηση Μάνου από τη Δράση" (19/6/2012):\n"...Πολύ μεγάλο μέρος των ψηφοφόρων μας της 6ης Μαΐου ψήφισαν τη Ν.Δ. για να αποτρέψουν την ανάδειξη του ΣΥΡΙΖΑ σε πρώτο κόμμα. Επέτυχαν το στόχο. Η Δράση είναι η παράπλευρη απώλεια...\n...Είχα τη τιμή να ηγηθώ της Δράσης σε τρεις εκλογικές αναμετρήσεις. Στις ευρωεκλογές του 2009 και στις δύο εκλογές του 2012. Και στις τρεις με απογοητευτικές επιδόσεις. Αναλαμβάνω την ευθύνη για τα αποτελέσματα αυτά..."\nΠαρά το ότι αφήνει ξεκρέμμαστους όσους τέλος πάντων τον πίστεψαν, παρά το ότι βλέπει το κόμμα του ως αποδεκτή παράπλευρη απώλεια αρκεί να μη βγει ο ΣΥΡΙΖΑ πρώτος, εξακολουθεί να θεωρεί τον εαυτό του καθοριστικό πολιτικό παράγοντα.\nΌπως ακριβώς και στις άρπα-κόλλα επιχειρήσεις: δεν έχει σημασία πόσες εταιρίες ανοίγει και κλείνει κάποιος "επιχειρηματίας", αρκεί να έχει καλό brand name η φάτσα του ίδιου.\n19 Ιουνίου 2012 - 8:39 μ.μ.\n"Χ. Σβόμποντα: Τα μέτρα που επιβλήθηκαν στην Ελλάδα ήταν όλα λάθος" (19/6/2012):\n"...Την εκτίμηση ότι τα μέτρα που επιβλήθηκαν στην Ελλάδα δεν ήταν υποβοηθητικά στην επίλυση της κρίσης εξέφρασε ο πρόεδρος της ομάδας Προοδευτική Συμμαχία Σοσιαλιστών και Δημοκρατών στο Ευρωπαϊκό Κοινοβούλιο, Χάνες Σβόμποντα. Συγκεκριμένα δήλωσε υπέρ της αναπροσαρμογής των μέτρων καθώς, όπως υποστήριξε ήταν όλα λάθος..."\n19 Ιουνίου 2012 - 11:38 μ.μ.\n"Η Ελλάδα ως θύμα. Του Πολ Κρούγκμαν" (19/6/2012):\n"...Από τότε που η Ελλάδα πήρε την κάτω βόλτα, ακούσαμε πολλά για όλα τα κακά των Ελλήνων. Κάποιες κατηγορίες είναι αληθινές, κάποιες λάθος - αλλά όλες χάνουν το νόημα. Ναι, υπάρχουν μεγάλες αποτυχίες στην ελληνική οικονομία, την πολιτική και χωρίς αμφιβολία την κοινωνία. Αλλά οι αποτυχίες δεν είναι αυτές που προκάλεσαν την κρίση που ταλανίζει την Ελλάδα και απειλεί να διαχυθεί σε ολόκληρη την Ευρώπη..."\n19 Ιουνίου 2012 - 11:39 μ.μ.\n"G20: 456 δισ. δολάρια για την ενίσχυση των πόρων του ΔΝΤ" (19/6/2012):\n"...Συνολικά 456 δισεκατομμύρια δολάρια δεσμεύθηκαν να συνεισφέρουν στο ΔΝΤ χώρες - μέλη του G20, όπως ανακοίνωσε από το Λος Κάμπος του Μεξικού, η γενική διευθύντρια του Ταμείου Κριστίν Λαγκάρντ..."\n"ΕΔΟΕΑΠ: Με κατάρρευση απειλείται το ταμείο των δημοσιογράφων" (20/6/2012):\nΈτσι για να θυμόμαστε ότι PSI δεν είναι κούρεμα αλλά στυγνή ληστεία για τα αποθεματικά ασφαλιστικών ταμείων.\nΚανονικά, αν η ΤτΕ δεν ήταν εκτός νόμων και εκτός του Συντάγματος, ο Προβόπουλος και όλοι οι γενικοί διευθυντές της θα ήταν τώρα με βραχιολάκια στον ανακριτή για κατάχρηση.\n20 Ιουνίου 2012 - 9:13 μ.μ.\nΤώρα, έχοντας το μαχαίρι στο λαιμό, η προτεραιότητα όλων είναι "να σωθεί η χώρα", ότι κι αν σημαίνει αυτό.\nAntonis στο τιμόνι. Σεισμός-σεισμός, έρχεται με φόρα ο Καλαματιανός.\nΡάπανος (λέγε με Εθνική Τράπεζα) υπουργός Οικονομίας. Υποβάθμιση για το κόμμα των τραπεζιτών, από πρωθυπουργία σε υπουργική θέση.\nΣτουρνάρας και άλλα εκσυγχρονιστήρια, από αυτούς που το 2010 έλεγαν ότι "τα μέτρα είναι προς τη συστή κατεύθυνση", τώρα θα τα εφαρμόζουν κιόλας εντός της κυβέρνησης.\n...Και σε νέο πλήγμα για τη φοροδιαφυγή, σήμερα πιάστηκε στα πράσσα ο Ν. Άσημος, από τα τζίνια της ΓΓΠΣ. Όχι, δεν αυτοκτόνησε το 1988, απλά κρυβόταν. Και τώρα θα κληθεί να πληρώσει φόρο επιτηδεύματος για το 2011.\n21 Ιουνίου 2012 - 3:48 μ.μ.\nΚάποιος να του πατήσει το "reset", έχει πάθει χοντρό ρετάρισμα το σύστημα.\n21 Ιουνίου 2012 - 8:06 μ.μ.\nΤελικά μπορεί ο Antonis να μη γλίτωσε το χειρουργείο, μετά της "ευχές" του επίτιμου για τη μη υπουργοποίηση του γιόκα και της κόρης, αλλά το επεισόδιο με το Ράπανο όλο και επιβεβαιώνεται ως εξαιρετικά "ύποπτο":\n"«Διπλωματική» η ασθένεια Ράπανου; Με Αβραμόπουλο στη Σύνοδο Κορυφής" (25/6/2012):\n"...Χωρίς οικονομικό επιτελείο παραμένει η κυβέρνηση καθώς η αιφνίδια ασθένεια του Βασίλη Ράπανου οδηγεί σε ανατροπή των σχεδιασμών του Αντώνη Σαμαρά. Σύμφωνα με πληροφορίες κανείς στο Μέγαρο Μαξίμου δεν είναι βέβαιος ότι ο διοικητής της Εθνικής Τράπεζας θα αποδεχθεί τελικά την πρόσκληση του πρωθυπουργού και θα ορκιστεί υπουργός Οικονομικών..."\nΟι καραμπόλες στα υπουργεία φαίνεται πως άφησαν έκθετο το Ράπανο και τις υποσχέσεις που είχε λάβει ως προς τους ανθρώπους που θα έχει γύρω του.\nΚατά τα άλλα, στις τελευταίες εκλογές έπρεπε "οπωσδήποτε" να έχουμε κυβέρνηση μέχρι σήμερα, λόγω της Συνόδου στο Eurogroup. Και τώρα βρισκόμαστε να εκπροσωπεί στην Ελλάδα ο Αβραμόπουλος και ο Παπούλιας...\n"Επίσημο αίτημα της Ισπανίας για στήριξη των τραπεζών" (25/6/2012):\n"Reuters: Η δημιουργία τραπεζικής ένωσης στο επίκεντρο της Συνόδου Κορυφής" (25/6/2012):\nΗ "Ευρώπη των λαών" μεταλλάχθηκε σε "Ευρώπη των τραπεζών" και τώρα οδεύει ολοταχώς προς την "Ευρώπη ΤΗΣ τράπεζας" (μίας και μοναδικής).\n25 Ιουνίου 2012 - 6:04 μ.μ.\n"Τι απαντούν στην τρόικα για τις προσλήψεις Λοβέρδος και Ραγκούσης" (25/6/2012):\n"...Σε έκθεσή της για την εξέλιξη του αριθμού των δημοσίων υπαλλήλων η τρόικα αποκαλύπτει, σύμφωνα με την εφημερίδα, ότι οι κανονικές ή πρόωρες συνταξιοδοτήσεις αναπληρώθηκαν με περίπου 70.000 νέες προσλήψεις τα δύο τελευταία χρόνια. Επισημαίνει, δε, ότι το προσωπικό σε τέσσερις τομείς -ΟΤΑ, υγεία, αστυνομία και υπουργείο Πολιτισμού- αντί να μειωθεί, αυξήθηκε.\nΣτην έκθεση σημειώνεται: «ενώ νομοθετούσαν κανόνες για μείωση του αριθμού των δημοσίων υπαλλήλων έκαναν προσλήψεις από το παράθυρο κι ενώ ψήφιζαν τον "Καλλικράτη" για να γίνουν συνενώσεις των δήμων και να εξοικονομηθεί 1,5 δισ. ευρώ έκαναν πάνω από 12.000 προσλήψεις στους ΟΤΑ»..."\nΤώρα τα έμαθαν αυτά; Τόσο καιρό τι έκαναν, απλώς κούναγαν το δάχτυλο; Και τώρα δεν ξέρουν τίποτα;\nΚαι τελικά γιατί εξακολουθούν να δίνουν λεφτά στους ίδιους, που όπως διαπίστωσαν τα έκαναν θάλασσα;\nΡητορικά ερωτήματα, ούτε καν αυτά δεν ακούμε πλέον στα γκεμπελοκάναλα.\n"Μειώσεις έως και 40% στους μισθούς μέσω επιχειρησιακών και ατομικών συμβάσεων" (25/6/2012):\n"...Με ταχείς ρυθμούς εξαπλώνονται οι ατομικές και επιχειρησιακές συμβάσεις στην αγορά εργασίας, με τις μειώσεις των μισθών να ξεκινούν από το 17% και να φθάνουν ακόμα και το 40%. Σύμφωνα με την Ημερησία, την κρισιμότητας της κατάστασης δείχνει και το γεγονός ότι το τελευταίο δεκαπενθήμερο του Μαΐου υπεγράφησαν 20.571 ατομικές συμβάσεις, που προβλέπουν μειώσεις μισθών, ενώ 16.830 εργαζόμενοι είδαν τις αποδοχές τους να μειώνονται με επιχειρησιακές συμβάσεις..."\nΤι είχε πει ο Παπαστρούμφ του κόμματος (Κουτρουμάνης) για τις συλλογικές συμβάσεις:\n(ΤΟ ΒΗΜΑ, 13 Οκτωβρίου 2011):\n"...Νωρίτερα ο υπουργός Εργασίας κ. Γ. Κουτρουμάνης είχε δηλώσει ότι δεν καταργείται η εθνική συλλογική σύμβαση εργασίας. «Αυτό είναι αποκλειστικό θέμα των κοινωνικών εταίρων», είπε σημειώνοντας ότι «υπάρχουν κάποιοι που θέλουν να καταργηθούν όλα και να παραδοθούν στην αγορά, αλλά αυτό δεν μπορεί να γίνει»..."\nΌχι μόνο έγινε, αλλά ολοκληρώθηκε επί των ημερών του. Πριν από αυτόν, ο Λοβέρδος επί εποχής υπουργείου εργασίας είχε πει σε εκπομπή στην τηλεόραση:\n"...Καταργούνται οι συλλογικές συμβάσεις;...Καλά, καλά, πείτε τα εσείς, εμένα δεν με χρειάζεστε...(και αμέσως μετά, έξαλλος)...ΜΑ ΕΙΝΑΙ ΨΕΜΑ!..."\nΟρίστε και ένα ακόμα ιστορικό βίντεο του Λοβέρδου στο MEGA (που αλλού) από το 2010, όπου σκίζει τα ρούχα του λέγοντας ότι "...συντάξεις κάτω από 800 ευρώ δεν θα πειραχθούν..." και το κανάλι σπεύδει να το βάλει και στον τίτλο από κάτω (3:30"+)\nΑνεπανάλληπτες στιγμές πολιτικής σοβαρότητας, αξιοπρέπειας και ευθιξίας.\n25 Ιουνίου 2012 - 6:27 μ.μ.\n"Κρούγκμαν: «Χαμένη υπόθεση» η Ελλάδα, στην Ισπανία θα κριθεί το μέλλον της Ευρώπης" (25/6/2012):\n"...Την άποψη ότι η Ελλάδα είναι μία «χαμένη υπόθεση» και πως η μοίρα της Ευρώπης θα κριθεί στην Ισπανία εξέφρασε σε άρθρο του στην εφημερίδα New York Times ο νομπελίστας οικονομολόγος Πολ Κρούγκμαν, κατηγορώντας τη Γερμανία και την Ευρωπαϊκή Κεντρική Τράπεζα (ΕΚΤ) για παραίτηση από τις πολιτικές ευθύνες που τους αναλογούν και παραλληλίζοντας αυτή τη στάση με τη νοοτροπία που προκάλεσε την παγκόσμια οικονομική κρίση του 1931 στον απόηχο του κραχ του 1929..."\n25 Ιουνίου 2012 - 10:03 μ.μ.\n"Έκτακτη είδηση: Η ΕΕ έδωσε εντολή έκδοσης ευρωομολόγου" (25/6/2012):\n"...Στην τρίτη επιλογή, κυκλοφορούν "ευρω-ομόλογα", με παράλληλη κυκλοφορία κρατικών ομολόγων απο κάποια μέλη της ευρωζώνης.\nΚαμία αλλαγή στις συνθήκες δεν είναι αναγκαία, άρα η υλοποίηση είναι γρήγορη και "αντίθετα με τις δύο πρώτες επιλογές, μπορεί να βοηθήσει να αντιμετωπιστεί (στην ευρωζώνη) η παρούσα κρίση χρέους"..."\nΑν αληθεύει η είδηση, πάμε στο ευρωομόλογο "3ης ταχύτητας", κάτι σαν προσωρινό ESM. Ασφαλώς όχι "αναδιανεμητικό", ούτε ως προς τα χρέη, ούτε ως προς την αξιολόγηση των οικονομιών στην ΕΕ.\nΜάλλον το μοναδικό στο οποίο οι Γερμανοί θα συμφωνήσουν.\n25 Ιουνίου 2012 - 10:06 μ.μ.\nΤο πεπρωμένον φυγήν αδύνατον:\n"Οίκος αξιολόγησης υποβαθμίζει τη Γερμανία εξαιτίας της στάσης της προς την Ελλάδα" (26/6/2012):\n"...Η Γερμανία ενδέχεται να αποτελέσει μειοψηφία έναντι των άλλων μελών της ΕΚΤ και ως εκ τούτου θα έχει μεγαλύτερη μελλοντική έκθεση. Οι επιπτώσεις από μια πιθανή Grexit πρέπει να εξεταστούν..."\nΚαι ορίστε το γιατί:\n"Όσο ζω δεν θα υπάρξει καμία κοινή ευθύνη για τα χρέη λέει η Μέρκελ" (26/6/2012):\n"...Σύμφωνα με το Reuters η Άνγκελα Μέρκελ σε συνάντηση με το FDP που είναι κυβερνητικός της εταίρος δήλωσε πως «όσο ζω η Ευρώπη δεν θα έχει κοινή ευθύνη για το χρέος»..."\n27 Ιουνίου 2012 - 1:40 π.μ.\n"O «λαλίστατος» Σ. Μάνος, ο Στουρνάρας και η ΜΚΟ των ιδιωτικοποιήσεων" (21/5/2012):\n"...Ιδού λοιπόν το... σημείο G της υπόθεσης. Η Μη Κυβερνητική Οργάνωση που ίδρυσαν ο Στέφανος Μάνος μαζί με τον Γιάννη Στουρνάρα. Την «πρωτοβουλία ΚΑΠΠΑ» όπως την ονόμασαν...\n...Τι θα έκανε, τι θα κάνει αυτή η ΜΚΟ; Όπως διαβάζαμε στα ρεπορτάζ των εφημερίδων, πέρυσι, θα αποτελούσε «μία παραλλαγή του σχεδίου Eureka και το οποίο προέβλεπε την μεταβίβαση της ακίνητης περιουσίας του κράτους, αεροδρόμια, λιμάνια, ακίνητα κ.λπ. σε εταιρεία σε αντάλλαγμα 125 δις ευρώ»..."\nΧωρίς σχόλιο, προς το παρόν, γιατί ακόμα ούτε έχει επιβεβαιωθεί, ούτε έχει διαψευστεί, από κανέναν.\n27 Ιουνίου 2012 - 1:44 π.μ.\n"Τώρα-Παραιτείται ο Βερνίκος" (26/6/2012):\n"...Την παραίτησή του υπέβαλε πριν από λίγη ώρα ο υφυπουργός Ναυτιλίας και Αιγαίου Γιώργος Βερνίκος.\nΝωρίτερα, με ανακοίνωσή του ο ΣΥΡΙΖΑ ζητούσε από την κυβέρνηση και από τον ίδιο τον υφυπουργό εξηγήσεις για το αν συμμετέχει σε off shore, καθώς κάτι τέτοιο είναι ασύμβατο με τα πολιτικά πρόσωπα..."\nΑξίζει να σημειωθεί ότι η πρότασή του για το υπουργικό σχήμα έγινε από το ΠΑΣΟΚ.\nΤελικά τα παληκάρια εκεί στο πρώην κόμμα δεν μπορούν να απαλλαγούν από το κόλλημά τους με τους οφσοράδες και τους "ικανούς επαγγελματίες".\n27 Ιουνίου 2012 - 1:47 π.μ.\n29 Ιουνίου 2012 - 4:50 μ.μ.\n"Χαμηλώνει τις προσδοκίες επαναδιαπραγμάτευσης ο Σαμαράς" (29/6/2012):\n"...«Φτερά» φαίνεται πως κάνουν οι προεκλογικές εξαγγελίες Σαμαρά περί σκληρής επαναδιαπραγμάτευσης των δυσμενών όρων της δανειακής σύμβασης. Στην επιστολή του προς τους Ευρωπαίους ηγέτες, που μετέφερε την Πέμπτη στις Βρυξέλλες ο Πρόεδρος της Δημοκρατίας, ο Έλληνας πρωθυπουργός χαμηλώνει σαφώς τους τόνους, προτάσσοντας ως μόνο ζητούμενο στην παρούσα φάση την επιμήκυνση του ελληνικού προγράμματος. Παράλληλα, δεσμεύεται για επιτάχυνση της εφαρμογή των μέτρων, με έμφαση στις αποκρατικοποιήσεις..."\n"Αυτή είναι η επιστολή Σαμαρά στους Ευρωπαίους ηγέτες" (28/6/2012):\n"...Με την παρούσα επιστολή θα ήθελα να σας επαναβεβαιώσω ότι η Ελλάδα είναι απόλυτα αποφασισμένη να εκπληρώσει τις υποσχέσεις που προκύπτουν από την πρόσφατη συμφωνία διάσωσης.\nΘα επιταχύνω την εφαρμογή του Προγράμματος με έμφαση στον τομέα των Ιδιωτικοποιήσεων..."\nΑυτό το "ιδιοκτησία του προγράμματος" δεν μας το εξήγησε κανείς. Αλλά σύμφωνα με το κείμενο στις δύο Συμβάσεις Δανειακής Διευκόλυνσης (ΣΣΔ), "ιδιοκτησία" εννοεί το δικαίωμα μονομερούς τροποποίησής τους από την τρόικα. Δηλαδή λέει πως η όποια τροποποίηση παραμένει δικό τους αποκλειστικό δικαίωμα.\nΜόλις λίγες μέρες μετά τις εκλογές, μπαίνει και τυπικά η ταφόπλακα σε όσες βλακώδεις προσδοκίες είχαν οι "σώφρωνες" ψηφοφόροι που ψήφισαν "υπεύθυνα".\nΤώρα σκύψτε και υπομείνετε, νηστεία και προσευχή.\n29 Ιουνίου 2012 - 5:33 μ.μ.\n"Έκθεση - σοκ της Ε.Ε: Πάνω από 20.000 άστεγοι στην Ελλάδα - Το 68% πάμφτωχοι!" (30/6/2012):\n"...Ζοφερά είναι τα στοιχεία της τριμηνιαίας έκθεσης της Ευρωπαϊκής Επιτροπής για την κοινωνική κατάσταση στην ΕΕ. Σε τρεις μόνο μήνες μειώθηκαν 400.000 θέσεις εργασίας. Το 68% του πληθυσμού ζει κάτω από το όριο της φτώχειας, δηλαδή με εισόδημα κάτω από το 60% του μέσου εθνικού εισοδήματος...\n...το 2011 οι άστεγοι στη χώρα μας αυξήθηκαν κατά 25%, σε σχέση με το 2009, και ανέρχονται σε 20.000. Οι 11.000 εντοπίζονται στην Αθήνα και τον Πειραιά..."\nΜια χαρά τα πάτε εκεί στο Eurogroup, συνεχίστε να κατεβάζετε ιδέες για το πως θα συνεχίσετε να κάνετε bailout τις λαμογιοτράπεζες.\n30 Ιουνίου 2012 - 6:26 μ.μ.\n"Η επόμενη μέρα για την Ελλάδα στο επίκεντρο συνεδρίου του Economist" (2/7/2012):\n"Γ. Aσμουσεν: Το Μνημόνιο είναι η καλύτερη επιλογή για την Ελλάδα" (2/7/2012):\nΟ καραφλός κύριος είπε ότι δεν μπορούν οι πολίτες χωρών με μέσο μισθό στο δημόσιο τα 1.000 ευρώ να συνεχίσουν να πληρώνουν τα χρέη χωρών με αντίστοιχο μέσο μισθό στα 3.000 ευρώ, εννοώντας την Ελλάδα.\nΑυτό που δεν είπε είναι ότι σύμφωνα με τον ΟΟΣΑ η Ελλάδα βρίσκεται μεσοσταθμικά στο 60% του μέσου εισοδήματος στην ΕΕ και δημόσιο τομέα γύρω στο 24% του εργατικού δυναμικού, οριακά κάτω από το μέσο όρο της ΕΕ.\nΜάλλον ο ολική χαλάουα στο κεφάλι τον έχει πειράξει. Ακόμα και αν έχει τις πιο ειλικρινείς προθέσεις, είναι τουλάχιστον βλάκας και ανιστόρητος.\n2 Ιουλίου 2012 - 2:30 μ.μ.\nΟ καραφλός υποτονικός άσχετος της ΕΚΤ ξαναχτυπά:\n"Άσμουσεν: Αδύνατη η ένταξη της Ελλάδας στη συμφωνία των Βρυξελλών" (3/7/2012):\n"...Σχεδόν αδύνατη χαρακτήρισε την υπαγωγή της Ελλάδας στο πακέτο της συμφωνίας της Συνόδου Κορυφής των Βρυξελλών για την απευθείας τραπεζική ανακεφαλαιοποίηση από το μόνιμο μηχανισμό ευρωστήριξης, ESM, το μέλος του εκτελεστικού συμβουλίου της Ευρωπαϊκής Κεντρικής Τράπεζας, Γιοργκ Άσμουσεν.\nΣύμφωνα με τον ίδιο, η Ελλάδα δεν είναι «παρόμοια» περίπτωση με Ισπανία και Ιταλία και συνεπώς δεν θα αντιμετωπισθεί με «παρόμοιο» τρόπο. «Εντυπωσιασμένος» από τις απόψεις του κ. Άσμουσεν, δήλωσε ο κυβερνητικός εκπρόσωπος Σ. Κεδίκογλου..."\nΟ Κεδίκογλου εξελίσσεται σε μεγάλο αστέρι. Από Αντώναρος και πάνω.\n3 Ιουλίου 2012 - 5:34 μ.μ.\n"Έξτρα φόροι για 7 στους 10 φορολογούμενους" (3/7/2012):\n"...Στα 1.500 ευρώ κατά μέσο όρο ανέρχεται ο έξτρα φόρος που καλούνται να πληρώσουν τα νοικοκυριά, που άρχισαν ήδη να λαμβάνουν χρεωστικό σημείωμα. Όπως δείχνει η εκκαθάριση των φετινών δηλώσεων, επτά στους δέκα φορολογούμενους καλούνται να πληρώσουν επιπλέον φόρους για τα εισοδήματα του 2011, όταν πέρυσι οι παραλήπτες χρεωστικών σημειωμάτων ήταν μόλις δύο στους δέκα..."\n3 Ιουλίου 2012 - 5:36 μ.μ.\n"Υπερβολική χρήση βίας από την Αστυνομία στην Ελλάδα, σύμφωνα με τη Διεθνή Αμνηστία" (3/7/2012):\n"...Η έκθεση αναφέρει ότι δεν είναι καινούργιο το θέμα της αστυνομικής βίας στην Ελλάδα, ούτε πρόκειται για μεμονωμένα περιστατικά και μιλά για χρόνια συστημικά προβλήματα στη διερεύνηση, την ποινική δίωξη και την τιμωρία των καταπατήσεων ανθρωπίνων δικαιωμάτων\nΗ έκθεση κάνει λόγο για «παραβιάσεις ανθρωπίνων δικαιωμάτων που προέκυψαν από μέλη των σωμάτων ασφαλείας και την ανικανότητα ή την απροθυμία της αστυνομίας και των δικαστικών αρχών να οδηγήσουν τους υπεύθυνους σε λογοδοσία»..."\n"Η Τρόικα ξεκαθαρίζει\n«Δεν έχουμε εντολές για αλλαγές στο Μνημόνιο»" (5/7/2012):\nΣτο ME-GA-mou πριν λίγο μετέδωσαν ότι ο Στουρνάρας (νέος ΥΠΟΙΚ) δήλωσε στο WSJ ότι λίγο-πολύ οι τροικανοί έχουν δίκιο με την αδιάλλακτη και παγερά αδιάφορη στάση τους προς την Ελλάδα, "...αφού εμείς δεν τηρούμε τα συμφωνηθέντα."\n"Αναδιαπραγμάτευση" το έλεγαν. Όνειρο ήταν και πάει...\nΤην ίδια στηγμή, οι "πατριώτες" Έλληνες μεγαλοεπιχειρηματίες, ανοίγουν νέες θέσεις εργασίας... στη Βουλγαρία:\n"100.000 νέες θέσεις εργασίας δημιούργησαν οι Έλληνες (στη Βουλγαρία)" (5/7/2012):\n"...Πάνω από 100.000 θέσεις εργασίας έχουν δημιουργήσει στην Βουλγαρία οι Έλληνες επενδυτές που δραστηριοποιούνται στη βουλγαρική αγορά.\nΣύμφωνα μάλιστα με την Εθνική Υπηρεσία Εσόδων της Βουλγαρίας, συνολικά 3.800 εταιρείες ελληνικών συμφερόντων έχουν αποδώσει φόρους στη Βουλγαρία το 2011. Πριν την έναρξη της οικονομικής κρίσης αυτές μάλιστα οι ελληνικές επιχειρήσεις ήταν μόλις μερικές εκατοντάδες..."\nΘα πει κάποιος, ε και τι να κάνουν; Αφού μπορούν, να μην πάνε στη Βουλγαρία που έχει το 1/3 σε φορολογία και το 1/4 σε μεροκάματα;\nΑσφαλώς. Μόνο που έτσι μιλάμε για Βουλγαρικές, όχι για Ελληνικές επιχειρήσεις. Δηλαδή ΣΕΒ, ΕΒΕΑ και οι λοιποί συγγενείς οφείλουν να μιλάνε πια με υπότιτλους στα Βουλγαρικά, να τους καταλαβαίνουν οι δούλοι τους, και να πάψουν να μας λιβανίζουν εμάς εδώ στην Ελλάδα.\n"Πρωθυπουργεύει ο Ράιχενμπαχ" (6/7/2012):\n"...Ο κ. Ζώης χαρακτήρισε τον επικεφαλής της Ομάδας Δράσης Χόρστ Ράϊχενμπαχ «επίτροπο- πρωθυπουργεύοντα», ο οποίος -όπως υποστήριξε ο εκπρόσωπος των Ανεξάρτητων Ελλήνων- έκανε προγραμματικές δηλώσεις μετά τις επισκέψεις του στα υπουργεία..."\nΤο ασκέρι του Καμένου μπορεί να κάνει το κομμάτι του, αλλά σε αυτό έχει δίκιο. Ακριβώς πριν τις προγραμματικές δηλώσεις του Antonis στη Βουλή, ο Ράιχενμπαχ έκανε περιοδεία σε όλα τα υπουργεία και κάθε μέρα έκανε συνέντευξη τύπου για το τι πρέπει να γίνει.\n"Ο Γερμανός "αδειάζει" την Bild" (6/7/2012):\n"...'Η Γερμανία συνεχίζει να παρέχει στην Ελλάδα τεχνογνωσία για τη δημιουργία αποτελεσματικής φορολογικής διοίκησης" δήλωσε ο κ. Κότχαους και πρόσθεσε ότι" η ομοσπονδιακή κυβέρνηση και κυρίως τα κρατίδια, εδώ και αρκετό καιρό, διέθεσαν περί τους 170 ειδικούς επί οικονομικών και φορολογικών θεμάτων'..."\n6 Ιουλίου 2012 - 4:53 μ.μ.\nΜια χαρά τα προβλέπει, και μάλιστα τόσο ξεκάθαρα, που θέλουν κι άλλο!\n6 Ιουλίου 2012 - 5:01 μ.μ.\n"Αντισυνταγματική, αλλά σε ισχύ, η κατάργηση 13ου -14ου μισθού στην Πορτογαλία" (6/7/2012):\n"...Αντισυνταγματική κρίθηκε από το Συνταγματικό Δικαστήριο της Πορτογαλίας η κατάργηση του 13ου και 14ου μισθού των δημοσίων υπαλλήλων και των συνταξιούχων. Πρόκειται για ένα από τα μέτρα που έλαβε η κεντροδεξιά πορτογαλική κυβέρνηση στο πλαίσιο της πολιτικής λιτότητας που υιοθέτησε μετά την υπογραφή μνημονίου με την ΕΕ και το ΔΝΤ...\n...Παρόλα αυτά το δικαστήριο, στο οποίο είχαν προσφύγει τον Ιανουάριο βουλευτές της αριστερής αντιπολίτευσης, αποφάσισε ότι το μέτρο θα παραμείνει σε ισχύ για την τρέχουσα χρονιά με την αιτιολογία ότι «οι συνέπειες της απόφασης περί αντισυνταγματικότητας θα μπορούσαν να θέσουν σε κίνδυνο τους στόχους» της χώρας για τη μείωση του δημοσιονομικού της ελλείμματος..."\nΔημοκρατία με εκπτώσεις, λόγω μνημονίων.\nΚατά τα άλλα, η ΕΛλάδα είναι "άλλη περίπτωση" και καλά θα κάνουμε να το βουλώσουμε.\nΜόνο που η ΕΕ έχει και τα καλά της. Ότι ισχύει σε μία χώρα πρέπει ισοδύναμα να ισχύει και στις υπόλοιπες, τουλάχιστον θεωρητικά. Ίσως αποτελεί καλό πάτημα στις προσφυγές που ήδη έχουν γίνει για την κατάσταση στην ΕΛλάδα, εδώ και στο Ευρωπαϊκό δικαστήριο.\n6 Ιουλίου 2012 - 5:15 μ.μ.\n"Reuters: Παγώνει η χρηματοδότηση στην Ελλάδα μέχρι «να μπει σε τροχιά»" (7/7/2012):\n"...«Δεν θα υπάρξει καμία εκταμίευση προς την Ελλάδα έως ότου το Eurogroup αποφασίσει ότι το πρόγραμμα έχει μπει και πάλι σε τροχιά», δήλωσε χαρακτηριστικά ο εν λόγω αξιωματούχος...\n...«Οι υπουργοί Οικονομικών της ευρωζώνης αναμένουν με ιδιαίτερο ενδιαφέρον την τοποθέτηση του νέου Έλληνα ομολόγου τους, Γιάννη Στουρνάρα», ανέφεραν πηγές της ευρωζώνης. «Δεν θα αποτελέσει έκπληξη το γεγονός ότι το ελληνικό πρόγραμμα αποκλίνει από τους στόχους. Αυτό δεν είναι δραματικό», ανέφεραν οι ίδιες πηγές προσθέτοντας: «Γνωρίζουμε ότι πολλά έπρεπε να έχουν γίνει τους τελευταίους 4 μήνες και δεν έγιναν λόγω της προεκλογικής περιόδου. Τώρα όμως πρέπει να ανακτηθεί ο χαμένος χρόνος»..."\nΔηλαδή από τη μια λέει ότι "δεν είναι και τόσο δραματικό" το ότι το πρόγραμμα έχει πάει κατά διαόλου και από την άλλη ότι το αν θα συνεχίσουν να στέλνουν δανεικά αποτελεί απόφαση του Eurogroup και μόνο.\nΜε άλλα λόγια, μας λένε ότι αν θέλουμε σας δίνουμε, αν δεν θέλουμε σας οδηγούμε σε ξαφνικό θάνατο.\nΚαι οι δικοί μας εδώ συνεχίζουν να λένε ότι τώρα τα πράγματα θα "μπούνε σε τροχιά".\n7 Ιουλίου 2012 - 8:11 μ.μ.\nΗ πρώτη υπογραφή του νέου ΥΠΟΙΚ δείχνει την πορεία των επερχόμενων "αποκρατικοποιήσεων": αρχικά είχαν προκηρυχθεί για 120 εκατ. ευρώ, μετά κατέβηκαν στα 90 (αλλά αρνήθηκε το δημόσιο!) και τελικά ξεπουλήθηκαν όσο-όσο στα 40:\n"Ολοκληρώθηκε η πώληση τεσσάρων Airbus με υπογραφή Στουρνάρα" (8/7/2012):\n"...Τέσσερα αεροσκάφη τύπου Airbus A340-300, που χρησιμοποιούσε η Ολυμπιακή Αεροπορία, πούλησε σήμερα το Δημόσιο με υπογραφή του υπουργού Οικονομικών Γιάννη Στουρνάρα. Η πώληση είχε αποφασισθεί με κοινή υπουργική απόφαση από τα τέλη του 2011..."\n9 Ιουλίου 2012 - 9:28 π.μ.\nΟι άλλοι 2-3 που την έκαναν με ελαφρά πηδηματάκια δεν είχαν προλάβει να ορκιστούν. Κλείνουμε 15 μέρες "εκλεγμένης κυβέρνησης" και ήδη φυλλοροεί ακατάσχετα.\nΚαλά το πάτε παληκάρια, με αυτό το ρυθμό δεν βγάζετε ούτε Χριστούγεννα.\n9 Ιουλίου 2012 - 2:01 μ.μ.\n"Παραιτήθηκε ζητώντας διαπραγμάτευση ο υφυπουργός Εργασίας Ν.Νικολόπουλος" (9/7/2012):\n"...Σχολιάζοντας την παραίτηση του υφυπουργού, ο κυβερνητικός εκπρόσωπος Σίμος Κεδίκογλου δήλωσε: «...Μόλις χθες έδωσε ψήφο εμπιστοσύνης στη κυβέρνηση. Τελικά δεν είναι όλοι για τα δύσκολα. Η κυβέρνηση συνεχίζει το έργο της»...\nΗ επιστολή Νικολόπουλου:\n«...Ξεκαθαρίζω, ότι μόνη αιτία της παραιτήσεώς μου είναι η προσωπική μου πεποίθηση πως το ζήτημα της επαναδιαπραγμάτευσης με την Τρόικα και η διόρθωση των σημαντικών στρεβλώσεων στα εργασιακά, συνταξιοδοτικά, ασφαλιστικά και προνοιακά ζητήματα, θα έπρεπε να έχουν τεθεί εμφατικά στο τραπέζι των συζητήσεων από την αρχή.\nΕύχομαι να κάνω λάθος..."\n9 Ιουλίου 2012 - 6:42 μ.μ.\n"Κάτω από τα 4 εκατ. πλέον οι εργαζόμενοι στην Ελλάδα" (10/7/2012):\n"...μόλις το 41% του πληθυσμού εργάσιμης ηλικίας έχει δουλειά...\n...Ο αριθμός των απασχολουμένων κατά το α’ τρίμηνο του έτους μειώθηκε σε 3.837.900 που συνεπάγεται ότι σε ένα χρόνο υπήρξε απώλεια 356.500 θέσεων εργασίας, ενώ στη διετία 2010-2012 (α’ τρίμηνο) η μείωση των θέσεων εργασίας έφθασε τις 587.700..."\n10 Ιουλίου 2012 - 7:32 π.μ.\nΑκριβώς η ίδια κατάσταση και τα ίδια νούμερα σε ποσοστά, 170 χρόνια αργότερα. Οι τότε "σύμμαχοι" έχουν αντικατασταθεί σήμερα με την "ΕΕ" και η ίδια λαμογιά και τοκογλυφία εξακολουθεί διαχρονικά, χωρίς καμία διαφορά.\n14 Ιουλίου 2012 - 4:15 π.μ.\nΤο link για το παραπάνω άρθρο:\n"Δίδακτρα στους «αιώνιους φοιτητές» και... αύξηση θητείας: Ποια μέτρα εξετάζονται" (15/7/2012):\n"...Συνολικό σχέδιο για περικοπές 11,5 δισ. ευρώ πρόκειται να υποβάλει η κυβέρνηση στην τρόικα στις 24 Ιουλίου. Μεταξύ των προτάσεων που έχουν τεθεί στο τραπέζι της διαβούλευσης είναι η επιβολή διδάκτρων στους «αιώνιους» φοιτητές, η αύξηση της στρατιωτικής θητείας, η πληρωμή των κληρικών κατά 50% από το κράτος, καθώς και ο περιορισμός άλλων δαπανών, όπως προνοιακά επιδόματα, δαπάνες ασφαλιστικών ταμείων, περικοπή στα εφάπαξ, μείωση φαρμακευτικής δαπάνης, συγχωνεύσεις νοσοκομείων και Οργανισμών, μισθοί ΔΕΚΟ..."\nΕξαιρετικό πλάνο ο Στουρνάρας. Δίδακτρα σε φοιτητές άνευ φοιτητικής ιδιότητας (άρα και οποιασδήποτε παροχής και ενδιαφέροντος γενικά για σπουδές), αύξηση της στρατιωτικής θητείας, πετσόκομμα δαπανών για ασφάλιση, νοσοκομεία, φάρμακα.\nΠεριμένουμε εναγωνίως τη χαρά που θα έχουν οι τρεις σωματοφύλακες της τρόικας εσωτερικού όταν θα ανακοινώσουν τα νέα μέτρα μέσα στο κατακαλόκαιρο.\n15 Ιουλίου 2012 - 7:46 μ.μ.\n"Επί ποδός τα γαλλικά συνδικάτα για τις περικοπές στην Peugeot" (15/7/2012):\n"...«Πόλεμο» κήρυξαν τα γαλλικά συνδικάτα στην Peugeot – Citroën για την κατάργηση 8.000 θέσεων εργασίας που ανακοινώθηκε την Πέμπτη στο πλαίσιο της απόφασης για λουκέτο στο εργοστάσιο του Ολνέ-Σου-Μπουά. Η ανακοίνωση της Peugeot έχει προκαλέσει σοκ στη γαλλική κοινωνία. Ο Γάλλος πρόεδρος Φρανσουά Ολάντ και ο πρωθυπουργός Ζαν Μαρκ Ερό υποσχέθηκαν ότι η κυβέρνηση θα πιέσει την Peugeot να αναζητήσει νέες θέσεις εργασίας και για τους 8.000 απολυμένους..."\n15 Ιουλίου 2012 - 7:47 μ.μ.\n"Στουρνάρας: Θα «έπεφτε η κυβέρνηση» αν έθετα θέμα επιμήκυνσης" (16/7/2012):\n"...Θα είχε πέσει η κυβέρνηση αν έθετε τώρα το θέμα της επιμήκυνσης του προγράμματος στους Ευρωπαίους εταίρους, φέρεται να είπε ο υπουργός Οικονομικών, Γιάννης Στουρνάρας, στους τρεις πολιτικούς αρχηγούς την επομένη του Eurogroup, όπως αποκαλύπτει σήμερα και η Realnews..."\nΑκόμα πιστεύετε ότι την Ελλάδα κυβερνάνε αυτοί που εκλέγονται από τους πολίτες;\n16 Ιουλίου 2012 - 12:22 μ.μ.\n"Ψάχνουν μέτρα 11,5 δις: Στο στόχαστρο συντάξεις και επιδόματα" (16/7/2012):\n"...«Η προσπάθεια για την περικοπή των δαπανών είναι ομαδική και από τους υπουργούς περιμένουμε τις προτάσεις τους. Αλλά οι προτάσεις αυτές πρέπει να είναι ρεαλιστικές», δήλωσε ανώτερο στέλεχος του υπουργείου Οικονομικών, μετά τις συναντήσεις. Ερωτηθείς ο ίδιος παράγοντας εάν οι περικοπές θα αφορούν και επιδόματα και συντάξεις, απάντησε ότι «τα πάντα είναι στο τραπέζι».\n«Όλα θα γίνουν με δίκαιο τρόπο» αναφορικά με την εφαρμογή πλαφόν σε κύριες και επικουρικές συντάξεις, την περιστολή των πολλαπλών συντάξεων και την περικοπή των κοινωνικών επιδομάτων, δήλωσε άλλο κυβερνητικό στέλεχος, μετά τη συνάντηση του υπουργού Οικονομικών και του υπουργού Εργασίας, Γιάννη Βρούτση, προσθέτοντας χαρακτηριστικά ότι «το υπουργείο Εργασίας είναι ο αρσιβαρίστας της εθνικής προσπάθειας»..."\nΠόσο πιο ξεκάθαρα να πούνε ότι έγραψαν στα αμελέτητά τους κάθε προεκλογική πρόταση που εκστόμισαν, μόλις ένα μήνα πριν;\nΚαι όχι μόνο αυτό, αλλά λένε ότι το κάνουν γιατί τους το επιβάλλει η τρόικα. Δηλαδή τζάμπα τις εκλογές. Αλλαγή τοποτηρητών των τοκογλύφων έπρεπε να τις λέγαμε.\n17 Ιουλίου 2012 - 8:35 π.μ.\nΤα μισά από τα 11,5 δις νέων μέτρων που ανακοινώνονται σε λίγες μέρες προέρχονται από δαπάνες σε ασφαλιστικά, συντάξεις επιδόματα και νοσοκομεία. Και μάλιστα το ίδιο το κράτος θα κάνει πλέον κατακρατήσεις μισθών και κατασχέσεις ακόμα και για χρέη φόρων μερικών εκατοντάδων ευρώ.\nΚαι εσύ περήφανε Έλληνα πίνε τα μοχίτο και ψάχνε για αποκωδικοποιητή TV μπας και χάσεις κανένα επεισόδιο από τα Τούρκικα σήριαλ.\n17 Ιουλίου 2012 - 8:40 π.μ.\n17 Ιουλίου 2012 - 8:45 π.μ.\n18 Ιουλίου 2012 - 1:30 μ.μ.\n18 Ιουλίου 2012 - 1:34 μ.μ.\nΜηνυτήρια αναφορά του περιοδικού CRASH εναντίον των τροικανών για την ανθρωπιστική κρίση στην Ελλάδα:\nΟ Γ. Τράγκας καλεί για προσυπογραφή από όποιον θέλει, για αποστολή μαζί με την αρχική μήνυση στο Ευρωπαϊκό δικαστήριο.\nΕ καλά, δεν θα τους κλείσουν και φυλακή κιόλας...\n"Η ΔΕΗ έκοψε το ρεύμα στο άσυλο ανιάτων στην Κυψέλη" (19/7/2012):\n"...Η απάνθρωπη διακοπή ρεύματος πραγματοποιήθηκε λόγω της μη εξόφλησης του περιβόητου «χαρατσιού» (600 ευρώ), παρά το γεγονός ότι το ίδιο το Υπουργείο Οικονομικών είχε με επιστολή του διαβεβαιώσει το Ίδρυμα ότι λόγω του κοινωφελούς σκοπού του απαλλάσσεται από το ειδικό τέλος..."\n19 Ιουλίου 2012 - 4:13 μ.μ.\n"Πώς ακόμη το κράτος σπαταλά χρήματα & πόρους της Ε.Ε. – 15.000€ Για δημιουργία λογαριασμού στο facebook!" (18/7/2012):\nΗ εικόνα με τα συνολικά ποσά τα λέει όλα.\nΑλλά ακόμα πιο πολύ γέλιο έχει η επίσημη απάντηση που δημοσιεύεται στην ίδια σελίδα.\nΜιλάμε για ανεκτίμητες ερμηνείες.\n19 Ιουλίου 2012 - 4:18 μ.μ.\n"Το πέπλο της σιωπής. Του Γιάννη Βαρουφάκη" (19/7/2012):\n"...Προ ημερών, το Reuters έπιασε λαυράκι. Σε ιδιαίτερα προσεκτικό δημοσίευμά του που πήρε μεγάλη έκταση παγκοσμίως ανέδειξε κάποιες «συναλλαγές» μεταξύ τριών ελληνικών τραπεζών η οποία, αν το δημοσίευμα αληθεύει, τεκμηριώνει την ποινική δίωξη γνωστών τραπεζιτών της χώρας. Κι αν όχι την ποινική τους δίωξη, απαιτεί από την κυβέρνηση, το EFSF, την ΕΚΤ και την Ευρωπαϊκή Επιτροπή Τραπεζών (European Banking Authority), κατ’ ελάχιστον, την παύση του ΔΣ της Τράπεζας Πειραιώς και την δρομολόγηση διαδικασίας εξυγείανσής της. Ανάλογες κινήσεις θα έπρεπε να ξεκινήσουν για τον τραπεζικό όμιλλο Marfin Popular Bank για κινήσεις της Marfin Egnatia Bank της οποίας αποτελεί μετεξέλιξη..."\n19 Ιουλίου 2012 - 4:20 μ.μ.\n"Ο Χατζηδάκης έβαλε κατασκευαστή στη θέση του Γ.Γ. Δημοσίων Έργων" (20/7/2012):\n"...Ο κ. Χατζηδάκης δεν πρόλαβε να αναλάβει τα καθήκοντά του και υπέπεσε σε μια τεράστια πολιτική γκάφα που ακόμη κι αν δεν εμπεριείχε δόλο, προκαλεί σίγουρα το δημόσιο αίσθημα και τη νοημοσύνη των πολιτών, που απαιτούν πλήρη διαφάνεια και αξιοκρατία από όλα τα πολιτικά πρόσωπα.\nΚι αυτό γιατί στη θέση του Γενικού Γραμματέα Δημοσίων Έργων τοποθέτησε τον κ. Στράτο Σιμόπουλο, εργολάβο, ιδιοκτήτη κατασκευαστικής εταιρείας. Σα να λέμε ότι θα βάλουμε το... «λύκο να φυλάει τα πρόβατα»..."\n20 Ιουλίου 2012 - 9:49 π.μ.\n"Έρευνα σε 21 χώρες: To ΔΝΤ αφαιρεί ανθρώπινες ζωές" (20/7/2012):\n"...Μείωση του προσδόκιμου ζωής κατά 6 με 7 χρόνια…\nΑυτό αναφέρει σήμερα η εφημερίδα “Ελεύθερος Τύπος”, η οποία επικαλείται διεθνείς μελέτες, τ’ αποτελέσματα των οποίων δείχνουν ότι σε όποια χώρα πήγε το ΔΝΤ ως σωτήρας προκάλεσε φυματίωση, καρδιαγγειακές ασθένειες, ψυχικά νοσήματα και θανάτους..."\nΟΙ εξελίξεις έχουν ξεπεράσει τις παραπάνω μελέτες, τουλάχιστον σε ότι αφορά στην Ελλάδα. Ενώ συνήθως το ΔΝΤ εφάρμοζε προγράμματα 5ετίας ή 10ετίας, εδώ η τρόικα των εταίρων μας στην ΕΕ έχει συμπιέσει το χρονικό πλαίσιο σε ορίζοντα 2ετίας ως 4ετίας.\nΤο αποτέλεσμα είναι ο διπλασιασμός του ρυθμού της κατάρρευσης και ως επακόλουθο τον πολλαπλασιασμό των παραπάνω φαινομένων.\nΌπως λένε πρακτικά και στη Φυσική: "όσο πιο μεγάλη η ταχύτητα πτώσης, τόσο πιο μεγάλη η ζημιά όταν σκάσει κάτω"\n20 Ιουλίου 2012 - 12:28 μ.μ.\n"Ανικανότητα του ΔΝΤ καταγγέλλει οικονομολόγος του και παραιτείται" (20/7/2012):\n"...Τη «διαβρωμένη» ηγεσία του ΔΝΤ καταγγέλλει, με επιστολή του προς το διοικητικό συμβούλιο του Ταμείου που διέρρευσε στο CNN, ο κορυφαίος οικονομολόγος του Πίτερ Ντόιλ. Μάλιστα, επισημαίνει ότι «ντρέπεται» που εργαζόταν εκεί..."\n20 Ιουλίου 2012 - 8:23 μ.μ.\n"Παραίτηση Μητρόπουλου με... αιχμές από το ΤΑΙΠΕΔ" (20/7/2012):\n"...Την παραίτηση του από τη θέση του διευθύνοντος συμβούλου του Ταμείου Αξιοποίησης της Ιδιωτικής Περιουσίας του Δημοσίου (ΤΑΙΠΕΔ) υπέβαλε την Πέμπτη ο Κώστας Μητρόπουλος. Στην επιστολή παραίτησή του, ο κ. Μητρόπουλος αφήνει αιχμές κατά της κυβέρνησης, επισημαίνοντας, μεταξύ άλλων, η νέα κυβέρνηση «δεν έδωσε τη στήριξη που χρειάζεται στο Ταμείο, αντίθετα με έμμεσο, αλλά και συστηματικό τρόπο μείωσε την αξιοπιστία του Ταμείου στα μάτια των επενδυτών»..."\n20 Ιουλίου 2012 - 8:30 μ.μ.\n"Εγγυήσεις 900 εκατ. ευρώ για χρεοκοπία Ελλάδας, Ισπανίας έλαβε η Φινλανδία" (23/7/2012):\n"...Η κ. Ουρπιλάινεν ξεκαθάρισε ότι πρόκειται για «κρατικά ομόλογα υψηλής ρευστότητας, όπως είναι τα γερμανικά, ύψους 900 εκατομμυρίων ευρώ». Όπως εξήγησε, πρόκειται για έναν «πολύ απλό μηχανισμό: κάθε φορά που οι Έλληνες ζητούν περισσότερα χρήματα, οι εγγυήσεις μας αυξάνονται».\nΗ Φιλανδή υπουργός Οικονομικών παραδέχθηκε ότι οι Ευρωπαίοι ομόλογοί της δεν είναι σύμφωνοι με την εν λόγω πρακτική, ωστόσο, υποστηρίζει ότι η κυβέρνηση της δεν είχε άλλη επιλογή, καθώς η λήψη εγγυήσεων περιλαμβάνεται στο κυβερνητικό πρόγραμμα ως προϋπόθεση για την συμμετοχή στον ευρωπαϊκό μηχανισμό στήριξης..."\nΑυτό συμβαίνει όταν κοράκια τοκογλύφοι βρίσκονται να κατέχουν πολιτικές θέσεις. Κερδοσκοπούν και εκβιάζουν άλλους, με τη νομιμότητα της θέσης τους.\n23 Ιουλίου 2012 - 5:18 μ.μ.\n"Πάγος από... Ελβετία" (24/7/2012):\n"...Πάγο στις ελληνικές φορολογικές Αρχές βάζει η ομοσπονδιακή κυβέρνηση της Ελβετίας, αναφορικά με τους λογαριασμούς Ελλήνων πολιτών στις τράπεζες που είναι εγκατεστημένες στη χώρα. Στο έγγραφο που έστειλε γίνεται ξεκάθαρο ότι δεν πρόκειται να δοθούν στοιχεία για τους Έλληνες καταθέτες..."\nΠάει κι αυτό. Δεν ξέρω τι άλλο έχει απομείνει για να κάνουν κωλοτούμπα. Έχουν ξεπεράσει κάθε Ολυμπιακό ρεκόρ.\n24 Ιουλίου 2012 - 11:29 π.μ.\n"Πίτερ Ντόιλ: Nτρέπομαι που είχα οποιαδήποτε σχέση με το ΔΝΤ" (24/7/2012):\nΔεν πειράζει κύριε Ντόιλ, πάντα υπάρχει χρόνος να επανορθώσετε.\nΚαι ο Καπόνε κάποτε πήγε φυλακή επειδή ο λογιστής της οργάνωσης αποκάλυψε φοροδιαφυγή με τα γραμματόσημα που χρησιμοποιούσαν.\nΣίγουρα έχετε και εσείς πολλά "πικάντικα" να καταθέσετε.\n24 Ιουλίου 2012 - 7:38 μ.μ.\n"«Καμμένη γη» τα ταμεία του ΠΑΣΟΚ: έλεγχος από 4 ελεγκτικές εταιρείες" (24/7/2012):\n"...Τέσσερις ελεγκτικές εταιρείες αναλαμβάνουν να ερευνήσουν τα οικονομικά του ΠΑΣΟΚ. Πρόκειται για τις Εrnst&Young, Grant Thorton, PWC Office Location in Greece, KPMG και Delloitte. Στελέχη τους θα εγκατασταθούν στην Ιπποκράτους προσπαθώντας να διερευνήσουν πώς και γιατί η νέα ηγεσία του κόμματος βρίσκει «καμμένη γη» στα ταμεία..."\nΝα μην ξεχνάμε ότι το ίδιο κόμμα συνεχίζει να κυβερνά κατά 1/3 (και βάλε) αυτή τη στιγμή την καιόμενη χώρα.\n"Moody's: Υποβάθμιση της προοπτικής του EFSF" (25/7/2012):\nΑυτή η Moody's δεν παίζεται πια. Βγάζουν ανακοινώσεις και σπάνε πλάκα, χαζεύοντας τον πανικό που προκαλεί η κάθε μμ... που τους κατεβαίνει στο κεφάλι.\nΤην ίδια στιγμή Ισπανία και Ιταλία σπάνε καθημερινά το ρεκόρ ακριβού δανεισμού τους από τις "αγορές", με επιτόκιο που φτάνει σχεδόν το 8%.\nΜε τη βοήθεια φυσικά του Ρέσλερ και της αμετανόητης κομπανίας από καρικατούρες, που δίνουν διαπιστευτήρια για πρόσληψη από τις "αγορές" όταν σε μερικούς μήνες θα βλέπουν τη σημερινή τους "πολιτική" θέση και θα γελάνε με το colpo grosso που έκαναν.\nΟι δικοί μας εξακολουθούν να σκύβουν και να... ικανοποιούν κάθε όρεξη τροικανού, δανειστή ή γενικά ξένου που στάζει χολή εναντίον της Ελλάδας, φορώντας το 43% των 11,5 δις των νέων μέτρων στο υπουργείο Εργασίας. Δηλαδή πάλι σε μισθούς και συντάξεις, όπως πάντα.\nΑ ναι, είχαμε και την παραίτηση του Α/ΓΕΣ, γιατί αρνήθηκε λέει να αποδεχτεί το χαρτάκι με τις προαγωγές που του γνωστοποίησε στις 2 το πρωί ο υφυπουργός άμυνας. Η υπουργάρα Παναγιωτόπουλος είπε πως παραιτήθηκε για "προσωπικούς λόγους". Απλώς ξύπνησε απότομα δηλαδή και ταράχτηκε, ε και είπε να τα μαζεύει για το σπίτι του να δει τους Ολυμπιακούς αγώνες με την ησυχία του.\n25 Ιουλίου 2012 - 2:52 μ.μ.\n"«Το ΔΝΤ ήξερε για την αποτυχία»" (25/7/2012):\n"...«Γνωρίζαμε στο Ταμείο από την αρχή πως αυτό το πρόγραμμα ήταν αδύνατο να εφαρμοσθεί, καθώς δεν είχαμε ούτε ένα επιτυχές παράδειγμα», είπε ο Παναγιώτης Ρουμελιώτης, πρώην εκπρόσωπος του ΔΝΤ στην Ελλάδα, σε συνέντευξη του στην εφημερίδα “The New York Times”.\n«Αν και η Αθήνα απέτυχε οικτρά στο συγκεκριμένο μέτωπο, το μεγαλύτερο πρόβλημα είναι ότι οι μεγάλες περικοπές συνέβαλαν στο καθοδικό σπιράλ αποδεκατίζοντας την οικονομική ζήτηση εντός της Ελλάδας», ανέφερε..."\nΚατά τα άλλα, η τριμερής τρόικα εσωτερικού επιμένει να εφαρμόσει "τα συμφωνηθέντα" και μετά να πάρει το φιλικό ταπ-ταπ στο κεφάλι, σαν το σκυλάκι που μόλις έφερε το μπαλάκι στο αφεντικό του.\nΕνημερωτικό ΕΒΕΑ 26/7/2012:\nΜΕΙΩΣΗ 6,7% ΤΟΥ ΒΑΣΙΚΟΥ ΜΙΣΘΟΥ ΣΤΟ ΕΜΠΟΡΙΟ\nΜείωση στο βασικό μισθό της τάξης του 6,7% προβλέπει η νέα κλαδική σύμβαση εργασίας στο εμπόριο, που συμφώνησαν να υπογράψουν σήμερα εργοδότες και εμποροϋπάλληλοι. Πιο συγκεκριμένα, ο βασικός μισθός των εμποροϋπαλλήλων θα μειωθεί στα 860 ευρώ, έναντι 918 ευρώ που ήταν μέχρι σήμερα, δηλαδή στα επίπεδα του βασικού μισθού του 2009.\nΑυτοί δεν ήταν που μέχρι το Φεβρουάριο έλεγαν ότι κακώς τους επιβάλλεται να μειώσουν μισθούς στους υπαλλήλους και πως αυτοί διαφωνούν;\nΤώρα, όχι μόνο έκαναν τις "αναγκαστικές" περικοπές, αλλά "συμφώνησαν" και σε νέες.\nΤο μόνο που περισσεύει αυτή τη στιγμή στη χώρα είναι η ξετσιπωσιά και η υποκρισία. Φυσικό, αφού είναι τζάμπα.\n26 Ιουλίου 2012 - 1:14 μ.μ.\n"Συνελήφθη ο άνθρωπος που έβαλε την Ιρλανδία στο μνημόνιο!" (30/7/2012):\n"...Ο 64χρονος Σον Φιτζπάτρικ, πρώην επικεφαλής της εθνικοποιημένης πλέον Anglo Irish, συνελήφθη στα πλαίσια της τριετούς έρευνας των αρχών για οικονομικές ατασθαλίες στην τράπεζα η οποία εκτεθειμένη στην στεγαστική φούσκα της Ιρλανδίας κατέρρευσε, αφήνοντας στους φορολογουμένους έναν λογαριασμό 30 δις ευρώ, ήτοι περισσότερα από 6.500 ευρώ χρέος για κάθε Ιρλανδό πολίτη!.."\n30 Ιουλίου 2012 - 8:15 μ.μ.\n"Γιούνκερ: Η Γερμανία μεταχειρίζεται την Ευρωζώνη ως υποκατάστημά της" (30/7/2012):\n"...Μιλώντας στη γερμανική εφημερίδα «Sueddeutsche Zeitung»ο επικεφαλής του Εurogroup αναρωτιέται «για ποιο λόγο επιτρέπει η Γερμανία στον εαυτό της την πολυτέλεια να εξυπηρετεί συνέχεια την εσωτερική πολιτική της χρησιμοποιώντας το θέμα του ευρώ; Για ποιον λόγο μεταχειρίζεται η Γερμανία την Ευρωζώνη σαν να πρόκειται για υποκατάστημά της;».\nΜάλιστα, επισημαίνει πως «αν το έκαναν αυτό και οι 17 κυβερνήσεις, τι θα έμενε όρθιο από όσα έχουμε κοινά; Για ποιον λόγο συμβαίνει αυτό;». «Οποιος νομίζει ότι τα προβλήματα της Ευρωζώνης μπορούν να αρθούν είτε αποκλείοντας την Ελλάδα είτε αφήνοντάς την να καταρρεύσει, δεν έχει συνειδητοποιήσει τις πραγματικές αιτίες της κρίσης» και προειδοποιεί ότι «η συζήτηση για έξοδο της Ελλάδας δεν βοηθά» στην σωτηρία του κοινού νομίσματος..."\n30 Ιουλίου 2012 - 8:17 μ.μ.\nΗ Πειραιώς, στην οποία διαπιστώθηκε πρόσφατα μαγείρεμα με την αύξηση μετοχικού κεφαλαίου και αγορές μετοχών από συγγενείς και φίλους, τώρα αποκτά ως δωράκι την Αγροτική Τράπεζα χωρίς να ανοίξει ρουθούνι:\n"Εξαγορά «σκάνδαλο» καταγγέλλουν οι εργαζόμενοι της ΑΤΕ" (30/7/2012):\n"...«Πρόκειται για σκάνδαλο», δήλωσε στο tvxs.gr ο Μπάμπης Πασσάς, μέλος του Συμβουλίου των εργαζομένων. «Συνεργός σε αυτό είναι ο Θεόδωρος Πανταλάκης (πρόεδρος της ΑΤΕ), ο οποίος μεθόδευσε εδώ και δυο χρόνια την δημιουργία ενός κλίματος απαξίωσης μέσα στην τράπεζα και βοήθησε ώστε να πάει με τις λιγότερες απώλειες στην Πειραιώς».\nΌτι δάνειο έχει καθυστερήσει και δεν είναι υγιές έχει σταλεί προς διευθέτηση στο κράτος. Η Πειραιώς έχει πάρει από την Αγροτική Τράπεζα τις καταθέσεις, τα ακίνητα, τα ενήμερα δάνεια, τους ασφαλείς τίτλους, το νέο Μηχανογραφικό Κέντρο (δημιουργήθηκε από την ΑΤΕ, στο Μαρούσι, και ολοκληρώθηκε πριν από δυο χρόνια), και την Αγροτική Ασφαλιστική. Σύμφωνα με εκτιμήσεις των εργαζομένων «πρόκειται για δισεκατομμύρια, εκ των οποίων δεν θα δώσει ούτε μισό ευρώ γιατί παίρνει τα χρήματα από το Ταμείο Χρηματοπιστωτικής Σταθερότητας»..."\n"H Αγροτική και ο Όργουελ, του Θανάση Καρτερού" (30/7/2012):\n"...Ποιος έκλεισε στόματα και εξαφάνισε ακόμα και τη στοιχειώδη δημοσιογραφική «περιέργεια» από την ελληνική δημοκρατία των μνημονίων;\n- Η ΑΤΕ συσκευάστηκε για ξεπούλημα όταν δεν ανακεφαλαιοποιήθηκε με απόφαση της κυβέρνησης Παπαδήμου και με βάση ένα νόμο που εισηγήθηκε ο Βενιζέλος.\n- Η ΑΤΕ χωρίστηκε σε «καλή» και «κακή» από τους τεχνικούς των φιλέτων, χωρίς η ελληνική Βουλή να έχει ούτε καν γνώση ενός τόσο σοβαρού θέματος.\n- Η ΑΤΕ τώρα αγοράζεται μπαμ και κάτω από τον Σάλα με κάτι λίγα χρήματα που κι αυτά προέρχονται από την ανακεφαλαιοποίηση της Πειραιώς, είναι δηλαδή λεφτά δικά μας που τα δίνουν σε έναν τραπεζίτη για να αγοράσει μια περιουσία πάλι δικιά μας.\n- Ο Προβόπουλος που αποφασίζει και διατάζει για την τύχη της Αγροτικής είναι πρώην αντιπρόεδρος της Πειραιώς.\n- Στην ΑΤΕ είναι υποθηκευμένο το 40% περίπου της αγροτικής γης. Και αυτό το εθνικό αγροτικό κεφάλαιο περνάει τώρα στα χέρια ενός τραπεζίτη με ότι αυτό συνεπάγεται για το μέλλον.\n- Στην «κακή» ΑΤΕ μένουν επισφαλείς απαιτήσεις και δάνεια, μεταξύ των οποίων τα 200 εκατομμύρια ευρώ δανεικά κι αγύριστα του ΠΑΣΟΚ και της ΝΔ, που όσοι έσπρωξαν την ΑΤΕ στον Σάλα μας τα αφήνουν προς δόξα των κορόιδων..."\nΑυτές οι "δουλίτσες" γίνονται μόνο καλοκαίρι, όταν ο κόσμος κάνει μπάνια ή βλέπει Ολυμπιακούς Αγώνες ή δεν βλέπει καθόλου τηλεόραση με την αλλαγή του σήματος σε ψηφιακό.\nΚαι όταν θα γυρίσουν, όλοι θα βλέπουν τις περικοπές και τις αυξήσεις φόρων. Σιγά μην ασχοληθεί κανείς τι έγινε με τη δύσμοιρη την ΑΤΕ.\n30 Ιουλίου 2012 - 8:30 μ.μ.\nΤίτλοι τέλους για το blog G700.\nΣτο τελευταίο άρθρο τους οι διαχειριστές δηλώνουν πως ολοκλήρωσαν τον κύκλο τους και πως αποσύρονται.\n31 Ιουλίου 2012 - 8:38 μ.μ.\n"Τη «στρατηγική των δέκα σημείων» παρουσίασε ο Βενιζέλος" (31/7/2012):\n"...«Μεγάλες οι πιέσεις» για την Αγροτική Τράπεζα\nΩς αποτέλεσμα της μεγάλης πίεσης που ασκήθηκε από την τρόικα και την Ευρωπαϊκή Κεντρική Τράπεζα, παρουσίασε στο μεταξύ, ο Ευάγγελος Βενιζέλος τις πρόσφατες εξελίξεις αναφορικά με την Αγροτική Τράπεζα. Όπως ανέφερε στην ομιλία του στην ΚΟ του ΠΑΣΟΚ, οι ΕΚΤ και τρόικα απείλησαν ότι δεν θα γίνει ανακεφαλαιοποίηση των τραπεζών αν υπάρχει μια τράπεζα κρατική, ειδικού σκοπού.\nΚαι η απόφαση, προσέθεσε, ελήφθη σε τεχνικό επίπεδο από την ΕΚΤ και την Τράπεζα της Ελλάδος, ενώ όπως υπογράμμισε, είχε προηγηθεί άτυπος διάλογος μεταξύ της ΤτΕ και των άλλων τραπεζών, προκειμένου να βολιδοσκοπηθούν οι προθέσεις τους σε σχέση με την ΑΤΕ..."\nΜια περίληψη για τα δωράκια που έλαβαν οι ελληνικές τράπεζες από το κράτος τα τελευταία 5 χρόνια:\n"Παγκόσμιο ρεκόρ κρατικής ενίσχυσης προς τις τράπεζες για την Ελλάδα; Του Π. Παναγιώτου" (2/8/2012):\n"... Έτσι, το σύνολο των κρατικών εγγυήσεων που έλαβαν οι ελληνικές τράπεζες ανήλθε στα 168 δις ευρώ. Πέρα απ' αυτό με βάση τη συμφωνία για το PSI η Ελλάδα θα παράσχει 50 δις ευρώ από τα 130 δις ευρώ του δεύτερου πακέτου στήριξης για την ανακεφαλαιοποίηση των ελληνικών τραπεζών.\nΈτσι, το σύνολο εγγυήσεων και δανείων που παράσχει το κράτος στις τράπεζες ανέρχεται στα 218 δις ευρώ, ποσό που αντιστοιχεί, σχεδόν, στο 100% του ΑΕΠ της χώρας..."\nΚαι όχι μόνο αυτό, ο Βουβουζέλος εχθές είπε ότι, παρά τα νέα μέτρα, πρώτη προτεραιότητα της κυβέρνησης πρέπει να είναι η ενίσχυση της ρευστότητας, δηλαδή η περαιτέρω ενίσχυση των διαθέσιμων των τραπεζών.\nΓιατί δεν αλλάζουμε όνομα και σημαία; Αντί για Ελλάδα να λεγόμαστε Τραπεζιάδα;\n2 Αυγούστου 2012 - 4:13 μ.μ.\n"Οικονομικός εισαγγελέας καλεί τον Π.Ρουμελιώτη να δώσει εξηγήσεις για την υπόθεση του ΔΝΤ" (2/8/2012):\n"...(Ο Ρουμελιώτης) Επίσης, ζητούσε από τον κ. Παπανδρέου να διευκρινίσει:\nΟ κ. Ρουμελιώτης υποστήριξε μάλιστα ότι ο ίδιος ενημέρωσε τον κ. Παπανδρέου για τα τρία αυτά θέματα..."\nΛίγο ακόμα στρίμωγμα του Βουβουζέλο στο πρώην-ΠΑΣΟΚ και ο "κωπηλάτης" δεν θα κυκλοφορεί πλέον τόσο άνετα.\n2 Αυγούστου 2012 - 5:40 μ.μ.\n"Δ. Δασκαλόπουλος (πρ. ΣΕΒ): «Η Ελλάδα ήταν από την αρχή πειραματόζωο»" (3/8/2012):\n"...«Η Ελλάδα ήταν από την αρχή απομονωμένη και ένα πειραματόζωο και η κατάσταση αυτή συνεχίζεται», κατήγγειλε σήμερα, σε συνέντευξή του στην αυστριακή εφημερίδα «Ντερ Στάνταρντ», ο πρόεδρος του Συνδέσμου Ελληνικών Βιομηχανιών, Δημήτρης Δασκαλόπουλος.\n«Έχουμε δύο χρόνια εμπειρία με δανειακές συμφωνίες και μια πολύ μεγάλη απόκλιση από τους στόχους, λόγω έλλειψης βούλησης των Ελλήνων πολιτικών αλλά και εξαιτίας των προτεραιοτήτων που έχει θέσει η τρόικα», αναφέρει χαρακτηριστικά για να προσθέσει πως «οι ελληνικές επιχειρήσεις ήταν υγιείς και όχι χρεωμένες, πιέστηκαν όμως από το δημόσιο τομέα»...\n...Όπως επισημαίνει ο ανταποκριτής της εφημερίδας στην Αθήνα, ο κ. Δασκαλόπουλος είχε παραδώσει επιστολή στον πρόεδρο της Ευρωπαϊκής Επιτροπής, Ζοζέ Μανουέλ Μπαρόζο, «ο οποίος εμφανίστηκε την περασμένη εβδομάδα στην Αθήνα, για πρώτη φορά από το ξέσπασμα της δημοσιονομικής κρίσης».\nΣε αυτήν διαμαρτυρόταν ότι όλη η πορεία είναι λάθος και πως λιγότερο από το 15 % των μέσων από τα δάνεια διάσωσης, έφτασαν στη πραγματική οικονομία και πως το υπόλοιπο χρησιμοποιείται για τόκους και τοκοχρεολύσια του δημόσιου χρέους, ενώ ζητούσε επειγόντως την αλλαγή πορείας..."\nΝα θυμίσουμε για όσους έχουν μικρή μνήμη ότι ο εν λόγω κύριος μέχρι τον περασμένο Φεβρουάριο διατυμπάνιζε προς κάθε κατεύθυνση πως η Ελλάδα θα πρέπει επιτέλους "να σοβαρευτεί" και πως πρέπει να "τηρήσει τα συμφωνηθέντα" (αυτό το υποστηρίζει ακόμα, τουλάχιστον μέχρι τις εκλογές του περασμένου μήνα).\nΕπίσης να θυμίσουμε ότι, σύμφωνα με πολλούς παράγοντες, μεταξύ άλλων και ο Βενιζέλος (χωρίς να αναφέρει όνομα "Δασκαλόπουλος" φυσικά), ο ΣΕΒ ήταν από τους παράγοντες εκ της ελληνικής αθέατης πλευράς "διαπραγματεύσεων" που ρουφιάνευαν στους τροϊκανούς τι μέτρα να ζητήσουν, ειδικά στα εργασιακά.\nΤώρα που όλα έχουν πάει κατά διαόλου, όπως αναμενόταν άλλωστε, ο κάθε Δασκαλόπουλος βγαίνει και κάνει την αθώα παρθένα. Όπου να 'ναι θα βγει με ανάλογη φρέσκια δήλωση και ο έτερος της παρέας (Μίχαλος - ΕΒΕΑ).\n"Προσβλητικές δηλώσεις για μία ακόμη φορά από τη «συντηρητική» Γερμανία" (5/6/2012):\n"...«Όταν μια χώρα σαν την Ελλάδα δεν μπορεί να αποπληρώσει τα ληξιπρόθεσμα χρέη της, τότε πρέπει να αποχωρήσει από το ευρώ», υποστηρίζει ο Βαυαρός υπουργός Οικονομικών, Μάρκους Σέντερ( προερχόμενος από τους συντηρητικούς του πλούσιου κρατιδίου της Βαυαρίας-συμμάχους των Χριστιανοδημοκρατών της καγκελαρίου Μέρκελ) σε συνέντευξή του που δημοσιεύεται στην εφημερίδα "Bild am Sonntag".\n«Σε μια δεδομένη στιγμή ο καθένας πρέπει να μετακομίσει από το σπίτι της μαμάς και οι Έλληνες βρίσκονται σε αυτό το σημείο», λέει ο Σέρντερ και προσθέτει πως «Η Γερμανία δεν μπορεί να πλέον να είναι ο ταμίας για την Ελλάδα», παραβλέποντας πλήρως τα δεκάδες δις οφέλη που έχει η Γερμανία από την κρίση..."\nΈτσι είναι. Όταν στάζει αίμα, το κάθε φασιστοειδές έχει ονείρωξη.\n"Κατηγορούμενη για διαφθορά στη Σλοβακία, υπεύθυνη για τις ιδιωτικοποιήσεις στην Ελλάδα" (8/8/2012):\n"...Τον Ιανουάριο του 2012, όταν το σκάνδαλο «Gorilla» έγινε πρωτοσέλιδο στον Τύπο της Σλοβακίας, η Anna Bubeníková, διευθύντρια του Εθνικού Ταμείου Ιδιοκτησίας (FNM) και υπεύθυνη για τις ιδιωτικοποιήσεις βρέθηκε στο επίκεντρο των αποκαλύψεων για τις περιπτώσεις διαφθοράς που έπληξαν τη χώρα. Αποκαλυπτική μυστική έως τότε έκθεση που έκανε την εμφάνισή της στο διαδίκτυο την ανάγκασε να παραιτηθεί. Στις 7 Αυγούστου, το πρακτορείο SME μεταδίδει με επικριτική διάθεση ότι πρόκειται για τη «σωτήρα του ευρώ». Διότι, όπως αποκαλύφθηκε από τηλεοπτικό κανάλι της Σλοβακίας Markiza TV, η Bubeníková επιλέχθηκε να υπηρετήσει στην επιτροπή της Κομισιόν για την επίβλεψη των ιδιωτικοποιήσεων στην Ελλάδα..."\n8 Αυγούστου 2012 - 1:07 μ.μ.\n"Βύρων Πολύδωρας: Πως ο πρόεδρος της μιας μέρας διόρισε τη κόρη του!" (8/8/2012):\n"...Σε οργανική θέση μετακλητού υπαλλήλου διόρισε την κόρη του στη Βουλή ο Βύρων Πολύδωρας. Ο διορισμός έγινε στο γραφείο του τέως προέδρου της Βουλής, δηλαδή του ιδίου του Βύρωνα Πολύδωρα, όταν ήταν πρόεδρος για μια μέρα (Εφημερίς της Κυβερνήσεως, αρ.φ. 344, 23/7/2012, υπ'αριθμ.8574/6100/11-7-2012)..."\n8 Αυγούστου 2012 - 1:09 μ.μ.\n"Παραιτήθηκε η σλοβάκα σύμβουλος του ΤΑΙΠΕΔ - Μπλεγμένη σε σκάνδαλο διαφθοράς" (12/8/2012):\n"...Την παραίτηση της από το Συμβούλιο Εμπειρογνωμόνων του Ταμείου Αξιοποίησης Ιδιωτικής Περιουσίας του Δημοσίου (ΤΑΙΠΕΔ) ανακοίνωσε η Σλοβάκα Άννα Μπουμπενίκοβα, ένα εκ των τριών μελών που είχαν ορίσει τον Ιούλιο του 2011 τα κράτη της Ευρωζώνης και η Κομισιόν..."\n12 Αυγούστου 2012 - 2:31 μ.μ.\n"Σχέδιο τρόικας για 100.000 σπίτια στο σφυρί" (12/8/2012):\n"...Να αρθεί η απαγόρευση των πλειστηριασμών ακινήτων που ισχύει ώς το τέλος του 2012 ζητούν οι εκπρόσωποι των δανειστών μας προκειμένου να πέσουν οι τιμές. Μπροστά σε αυτό το εφιαλτικό ενδεχόμενο για δεκάδες χιλιάδες νοικοκυριά, οι τράπεζες ετοιμάζουν νέα δάνεια με χαμηλότερες δόσεις για τους δανειολήπτες, οι οποίοι όμως θα πληρώνουν «για μια ζωή»..."\n"Φρένο σε νέες μονάδες ΑΠΕ στην Πελοπόννησο" (9/12/2012):\n"...Στοπ στην κατασκευή νέων μονάδων ηλεκτροπαραγωγής από ανανεώσιμες πηγές (αιολικά, φωτοβολταϊκά κ.λπ.) στην Πελοπόννησο, αποφάσισε χθες η Ρυθμιστική Αρχή Ενέργειας (ΡΑΕ), καθώς χαρακτήρισε την περιοχή ως «κορεσμένη».\nΑυτό σημαίνει ότι στο εξής δεν θα γίνονται δεκτές νέες αιτήσεις για χορήγηση άδειας παραγωγής από σταθμούς ΑΠΕ, ούτε αιτήσεις για προσφορές σύνδεσης αν πρόκειται για μονάδες που εξαιρούνται από την υποχρέωση λήψης άδειας παραγωγής..."\nΔηλαδή την ίδια στιγμή που η ΕΕ θέλει να "ενισχύσει" την αγορά στα ακίνητα βγάζοντας στο σφυρί 100.000 σπίτια προς όφελος των τραπεζών, ΤΗΝ ΙΔΙΑ ΣΤΙΓΜΗ λέει πως δεν πρέπει να ενισχυθεί περαιτέρω η αγορά στα φωτοβολταϊκά, τα οποία όχι μόνο δημιουργούν κέρδος για την αγορά αλλά και για την ενεργειακή πολιτική της χώρας.\nΣε λίγο δεν θα έχουν ούτε την παραμικρή πρόφαση να βγαίνουν στα κανάλια και να λένε για "εθνοσωτήριο" σχέδιο υπό ανατολή. Απλά θα λένε "...αφού μας πηδάνε κανονικά, εμείς τι να κάνουμε, λέμε ναι".\n12 Αυγούστου 2012 - 2:36 μ.μ.\n"(EKT): «Κόψτε πάλι τους μισθούς»" (11/8/2012):\n"...Νέες μειώσεις μισθών - περιλαμβανομένων και των κατώτατων - ζητά η Ευρωπαϊκή Κεντρική Τράπεζα για την ευρωζώνη και ιδιαίτερα για χώρες που αντιμετωπίζουν οικονομικά προβλήματα και χαμηλή ανταγωνιστικότητα, όπως η Ελλάδα.\nΟπως αναφέρει η ΕΚΤ στη μηνιαία της έκθεση, όλες οι χώρες της ευρωζώνης και ιδιαίτερα οι ασθενέστερες καλούνται να πραγματοποιήσουν πρόσθετες μεταρρυθμίσεις και να λάβουν μέτρα ώστε να αυξηθεί η ανταγωνιστικότητά τους. Απώτερος στόχος των μέτρων αυτών είναι να βελτιωθούν τα δημόσια οικονομικά τους, τα οποία σε χώρες όπως η Ελλάδα, η Ιρλανδία, η Πορτογαλία, η Ισπανία και η Ιταλία βρίσκονται σε κακή κατάσταση..."\nΕίναι τόσο γελοίοι, έχουν καταντήσει τόσο καρικατούρες, που επαναλαμβάνουν ΑΚΡΙΒΩΣ τα ίδια που έλεγαν πριν 3 χρόνια, λέγοντας πως έτσι θα "ανακάμψουν" οι οικονομίες του νότου.\nΚαι δεν έχουν το παραμικρό ίχνος μυαλού να φτιάξουν τουλάχιστον ένα πιο φρέσκο περιτύλιγμα, έστω για τα ΜΜΕ. Αλλά βέβαια, όταν βλέπουν ότι οι χαχόλοι από κάτω πιστεύουν ότι ο γάιδαρος πετάει, δεν χρειάζεται να κουραστούν με νέα λογίδρια, αρκούνται στα ίδια.\n"Τον καταδίκασαν επειδή είναι νεοφιλελεύθερος!" (14/8/2012):\n"...Ο δημοσιογράφος Πάσχος Μανδραβέλης τιμωρήθηκε με τρίμηνη προσωρινή διαγραφή από το Πειθαρχικό της ΕΣΗΕΑ, επειδή έγραψε ένα άρθρο εναντίον των συνδικαλιστών της ΕΡΤ. Σύμφωνα με τον πρόεδρο της ΕΣΗΕΑ και στέλεχος του ΣΥΡΙΖΑ κ. Τρίμη, ο κ. Μανδραβέλης «τάσσεται με τις ακραία αντικοινωνικές, νεοφιλελεύθερες θέσεις και υπέρ των ιδιωτικών και κερδοσκοπικών συμφερόντων»...\n...Αυτό είναι ένα δείγμα για το πώς αντιλαμβάνονται αυτοί οι άνθρωποι την εξουσία. Πως αντιλαμβάνονται την Δημοκρατία. Είναι βέβαιο ότι οι διώξεις θα συνεχιστούν. Νιώθουν πλέον δυνατοί. Και κυρίως δεν αισθάνονται την ανάγκη να κρύψουν τον βαθιά αντιδημοκρατικό τρόπο λειτουργίας τους."\nΜπράβο ρε παιδιά, βρήκατε από τι πάσχει η δημοκρατία στη χώρα. Από το προεδρείο της ΕΣΗΕΑ.\nΤι κι αν διώχνονται κλωτσηδόν όσοι δημοσιογράφοι δυσαρεστούν τη διοίκηση και τους έρχεται μπιλιετάκι, ή τότε ή δρόμο; Τι κι αν δημοσιογράφοι και φωτογράφοι ξυλοκοπούνται από τα ΜΑΤ σκόπιμα στις διαδηλώσεις; Τι κι αν τους σπάνε τις κάμερες για να μη δημοσιευτούν "ενοχλητικές" φωτογραφίες;\nΌλα αυτά δεν έχουν καμία σημασία. Το μόνο που μετρά είναι κάποιος τυχαίος τύπος, έμμισθος συγκεκριμένων ΜΜΕ με συγκεκριμένη στάη εδώ και δύο χρόνια, να μπορεί να συκοφαντεί συναδέλφους του ελεύθερα, για το καλό της δημοκρατίας.\nΦυσικά ο Πάσχος εξακολουθεί (νομίζω;) να ανήκει στη διακομματική επιτροπή της Βουλής που έχει στόχο να "συμμαζέψει" την "ασυδοσία" στο διαδίκτυο. Δηλαδή να προετοιμάσει νόμο-φίμωση, παρόμοιο με αυτόν που υπάρχει σε πολλές εξόχως δημοκρατικές χώρες.\nΑν πάλι δεν ανήκει πια στην εν λόγω επιτροπή, ας βγει να μας πει τι ακριβώς έκανε εκεί, ποιο έργο παρήγαγε και γιατί ακριβώς τον πληρώσαμε όλοι μας. Και μετά να μας εξηγήσει και ποιος (και πως) τον επέλεξε για τη συγκεκριμένη θέση. Γιατί είναι πολύ εύκολο να κρίνεις τους πάντες δημόσιους υπαλλήλους, όταν ο ίδιος έχεις εξασφαλισμενο μισθό από το δημόσιο.\nΣάββατο - Δευτέρα, 18-20 Αυγούστου 2012\nΣΤΑ 303,5 ΔΙΣ. ΕΥΡΩ ΕΦΤΑΣΕ ΤΟ ΔΗΜΟΣΙΟ ΧΡΕΟΣ ΤΟ Α' ΕΞΑΜΗΝΟ ΤΟΥ 2012\nΔραματική αύξηση σημείωσε το δημόσιο χρέος στο πρώτο εξάμηνο του 2012, καθώς σύμφωνα με στοιχεία της διεύθυνσης Δημοσίου Χρέους του υπουργείου Οικονομικών, το χρέος κεντρικής διοίκησης, από 280,2 δισ. ευρώ στις 31 Μαρτίου 2012, διαμορφωνόταν σε 303,5 δισ. ευρώ στις 30 Ιουνίου 2012. Τα ταμειακά διαθέσιμα στα τέλη Ιουνίου ήταν 3,495 δισ. ευρώ, έναντι 4,401 στα τέλη Μαρτίου. Το ύψος των εγγυήσεων ήταν 20,007 από 20,046 δισ. ευρώ το πρώτο τρίμηνο.\nΕυτυχώς που "οι θυσίες πιάνουν τόπο".\nΤον Μάϊο του 2010, όταν μπήκαμε με χαρά στο πρόγραμμα του ΔΝΤ, το χρέος μας ήταν περίπου 125% του ΑΕΠ. Σήμερα είναι περίπου στα ίδια, η ύφεση έχει σχεδόν διπλασιαστεί (τώρα στο -7%) και η χώρα έχει καταστραφεί.\nΚαι αυτοί που τα "κατάφεραν", όχι μόνο δεν είναι στο σκαμνί, αλλά είναι βουλευτές και κυκλοφορούν ακόμα ελεύθεροι.\n20 Αυγούστου 2012 - 5:19 μ.μ.\n"Ανοίγει ο δρόμος για εξεταστική για τον Παπανδρέου;" (21/8/2012):\n"...Έμμεση αποδοκιμασία αυτών των δηλώσεων δημοσιοποιήθηκε εκ μέρους πηγών του ΔΝΤ, ενώ ο κ. Ρουμελιώτης επανήλθε με γραπτή δήλωση.\nΚάποιος να ενημερώσει τον κρεμανταλά με το μουστάκι, γιατί σίγουρα έχει ξεπατωθεί στο κουπί και δεν έχει πάρει πρέφα τι συμβαίνει.\n22 Αυγούστου 2012 - 12:23 π.μ.\n"Γερμανία: Ο μεγάλος νικητής της ευρωκρίσης με κέρδος 68 δισ. ευρώ" (21/8/2012):\n"Τα κέρδη των Γερμανών" (22/8/2012):\n"...Να λοιπόν η «αλληλεγγύη» σε όλο της το μεγαλείο: σύμφωνα με την έγκυρη γερμανική οικονομική εφημερίδα Handelsblatt, ο Γιανς Μπόισεν Χόγκρεφε, οικονομολόγος του (γερμανικού) Ινστιτούτου του Κιέλου εκτιμά ότι το Βερολίνο έχει αποκομίσει συνολικό όφελος περίπου 68 δις ευρώ τα τελευταία τρία χρόνια της κρίσης, την ώρα που σχεδόν όλες οι άλλες χώρες της ευρωζώνης χάνουν από αυτήν λίγα, πολλά, ή, περίπου, τα πάντα...\n...Πριν από πέντε μόλις χρόνια η ενωμένη Ευρώπη ήταν ένας χώρος στον οποίο μια σειρά από κράτη λειτουργούσαν περίπου ισότιμα και συναποφάσιζαν για το μέλλον των ιδίων και των πολιτών τους. Σήμερα, περίπου τρία χρόνια μετά την αρχή της κρίσης, όλα τα νήματα βρίσκονται στα χέρια της γερμανικής κυβέρνησης. Ουδείς άλλος διαδραματίζει ουσιαστικό ρόλο στις αποφάσεις για το «κοινό» μέλλον..."\nΠοιος είπε ότι η στάση της Μέρκελ είναι "ξεροκέφαλη" και "αυτοκαταστροφική"; Καλύτερα δεν μπορούσε να κάνει τη δουλίτσα της.\n"Σαμαράς: Θα πάρετε τα λεφτά σας πίσω" (23/8/2012):\n"...Η Ελλάδα θα ξεπληρώσει τα δάνεια ύψους άνω των 100 δισεκατομμυρίων ευρώ, υπόσχεται ο Αντώνης Σαμαράς. «Οι Γερμανοί θα εισπράξουν τα χρήματά τους. Το εγγυώμαι προσωπικά. Και όλοι οι άλλοι θα εισπράξουν τα χρήματά τους», τονίζει..."\nΩραία "επαναδιαπραγμάτευση". Διαβεβαιώνεις τον απέναντι πόσο απελπισμένα χρειάζεσαι την "πρέζα" που σου δίνει και πόσο σίγουρα είναι τα τοκογλυφικά του δανεικά στην πλάτη σου. Ο ονειρεμένος "πελάτης" κάθε νακρέμπορα.\nΑυτό το "δεσμεύομαι προσωπικά" τι σημαίνει; Ότι αν δεν πετύχει το νέο "σχέδιο", ο Antonis θα πουλήσει ότι έχει και δεν έχει ως προσωπική εγγύηση; Έχει βάλει κανείς από αυτούς τους αστείους τύπους που κάνουν τους εθνοσωτήρες ενέχυρο έστω και ένα ευρώ από την προσωπική τους περιουσία;\n23 Αυγούστου 2012 - 2:35 μ.μ.\n(Ενημερωτικό δελτίο ΕΒΕΑ)\nΥΠΟΓΡΑΦΗΚΕ Η ΣΥΜΦΩΝΙΑ ΣΥΜΒΙΒΑΣΜΟΥ ΜΕ ΤΗ SIEMENS\nΤη συμφωνία συμβιβασμού μεταξύ του ελληνικού κράτους και της εταιρείας Siemens, η οποία έχει ήδη λάβει την έγκριση της ελληνικής Βουλής, υπέγραψε ο υπουργός Οικονομικών Γ. Στουρνάρας. Με βάση τη συμφωνία, που τίθεται σε ισχύ, η εταιρεία δεσμεύεται για συμψηφισμό απαιτήσεων και επενδύσεις, συνολικού ύψους 330 εκατ. ευρώ.\nΑυτός ο Στουρνάρας τελικά ε΄ναι όνομα και πράμα. Είναι χειρότερος από τον Παπακωνσταντίνου. Δεν έχει συναίσθηση τι υπογράφει και όταν θα έρθει η ώρα να τον κρεμάσουν και αυτόν στα μανταλάκια, δεν θα ξέρει πως να καλύψει το κ...αράκι του.\nΕξαιρετική συμφωνία πάντως. 330 μύρια σε αντισταθμιστικά, για μαύρες βαλίτσες ύψους 2 δισάκια, σύμφωνα με την επιτροπή της βουλής. Και καθόλου τυχαίο timing. Σήμερα ο Antonis έχει τετ-α-τετ με την αχώνευτη στο Βερολίνο. Πρέπει να έχει κάτι να πει ως καλό μαθητούδι.\n24 Αυγούστου 2012 - 2:35 μ.μ.\nΠολύ καλό άρθρο (από τα ελάχιστα πλέον) στην Καθημερινή:\n"Πώς ξεπλύθηκε η Χρυσή Αυγή" (30/8/2012):\n"...Η πρώτη είναι φυσικά η αντιμνημονιακή κολυμβήθρα...\n...Η δεύτερη κολυμβήθρα είναι το ανόητο αλλά δημοφιλές ιδεολόγημα της ελληνικής φυλετικής υπεροχής...\n...Η τρίτη κολυμβήθρα είναι η κολυμβήθρα της ασφάλειας, της προστασίας των Ελλήνων πολιτών από την εγκληματικότητα...\n...Η τέταρτη κολυμβήθρα είναι η άγνοια της Ιστορίας ή καλύτερα η έλλειψη ιστορικής παιδείας..."\n30 Αυγούστου 2012 - 2:20 μ.μ.\n"Νοικιάστε τον Παπανδρέου" (30/8/2012):\n"...Ψάχνετε έναν «δεινό ομιλητή»; Τότε δεν έχετε παρά να απευθυνθείτε στο γραφείο The Harry Walker Agency και να «νοικιάσετε» τον Γιώργο Παπανδρέου...\n...Το εκπληκτικό είναι ότι η ιστοσελίδα μας προτρέπει να «κλείσουμε τον Γιώργο Παπανδρέου για δημόσιες ομιλίες, πολιτικές εκστρατείες ή ομιλίες κινήτρων». Για τους ενδιαφερόμενους, ωστόσο, να επισημάνουμε ότι δεν αναφέρεται το κόστος της εμφάνισης του πρώην πρωθυπουργού..."\nΘα δείχνουν live υπότιτλους στο ακροατήριο; 'Η θα έχουν μετάδοση μόνο στη νοηματική;\n"Καταργούν τα δώρα συνταξιούχων και δημοσίων υπαλλήλων" (30/8/2012):\n"Α. Σαμαράς: Είναι το τελευταίο πακέτο μέτρων" (30/8/2012):\nΣημειώστε την ημερομηνία, άρχισε πάλι το ίδιο δούλεμα. Ο Παπακωνσταντίνου (σήμερα είναι στον εισαγγελέα) έκανε ρούμπο με 7-8 τέτοιες "διαψεύσεις".\nΠάντως σε λίγο δεν θα υπάρχει κάτι άλλο να κόψουν από μισθωτούς, συνταξιούχους και ανέργους, οπότε ίσως και να έχει δίκιο.\n"Παπανδρέου: «Πάλεψα μαζί με το λαό μου»" (30/8/2012):\n"...Πρόεδρος της Σοσιαλιστικής Διεθνούς επανεξελέγη παμψηφεί ο πρώην πρόεδρος του ΠΑΣΟΚ Γιώργος Παπανδρέου μετά από ψηφοφορία με ανάταση χεριών κατά τη διάρκεια του 24ου Συνεδρίου της Διεθνούς στο Κέιπ Τάουν της Νότιας Αφρικής...\n...«Καθώς μια εθνική τραγωδία ξεπρόβαλε, πάλεψα για το λαό μου, μαζί με αυτόν. Απέναντι σε όλες τις αντιξοότητες, παραμείναμε ζωντανοί και περήφανοι» πρόσθεσε ο κ. Παπανδρέου.\nΥπενθυμίζεται ότι ο κ. Παπανδρέου ήταν ο μοναδικός υποψήφιος για την προεδρία."\nΤο ότι ο κρεμανταλάς με το μουστάκι ήταν μοναδικός υποψήφιος;\nΤο ότι η ψηφοφορία έγινε με ανάταση χεριών (φανερά);\nΤο ότι το συνέδριο έγινε στη Ν. Αφρική, όπου πριν δύο εβδομάδες η κυβέρνηση εκτέλεσε εν ψυχρώ απεργούς σε βρετανικά ορυχεία πλατίνας;\nΤο ότι ο στόκος ακόμα επιμένει να λέει άλλα αντί άλλων, αγνοώντας ότι στην ουσία έχει εξοστρακιστεί από τη χώρα που "έσωσε" και τώρα είναι μόνιμα σε διακοπές;\nΠραγματικά το μεγαλείο του ανδρός μας ξεπερνά όλους. Ευχαριστούμε George. We miss you.\n30 Αυγούστου 2012 - 8:27 μ.μ.\n"Στην Ελλάδα η μεγαλύτερη αύξηση της ανεργίας" (31/8/2012):\n"...Την υψηλότερη ταχύτητα ανόδου στην ΕΕ καταγράφει η ανεργία στην Ελλάδα, όπως προκύπτει από τα στοιχεία της Eurostat που δόθηκαν σήμερα στη δημοσιότητα. Η ανεργία στην Ελλάδα τον Μάιο του 2012 ανήλθε στο 23,1%, ενώ πάνω από 25 εκατ. είναι πλέον οι άνεργοι στην ΕΕ των 27, από τους οποίους η συντριπτική πλειοψηφία στην ευρωζώνη..."\nΚαλά αυτοί στη Eurostat ακόμα στο 23% υπολογίζουν την ανεργία; Υποτίθεται με το έλλειμμα τους κορόιδευε το Σημηταριό. Τώρα ποιος τους κοροϊδεύει; Δεν μπορούν μια φορά να κάνουν σωστή αριθμητική.\n"Στα επίπεδα του... '70 η αγοραστική δύναμη των Ελλήνων" (31/8/2012):\n"...Τουλάχιστον 30 χρόνια πίσω – στα επίπεδα του 1978-79 - έχει επιστρέψει η αγοραστική δύναμη των κατώτατων μισθών, λόγω των αλλεπάλληλων μειώσεων στους μισθούς και τις συντάξεις, αλλά και της καταιγίδας των νέων φόρων που έχουν επιβληθεί, σύμφωνα με τη νέα μελέτη του Ινστιτούτου Εργασίας της ΓΣΕΕ που θα δημοσιοποιηθεί την ερχόμενη εβδομάδα, στο πλαίσιο της ΔΕΘ..."\nΜόνο που δεν διευκρινίζεται κάτι πολύ σημαντικό: δεν έχει σημασία η αγοραστική αξία του μισθού, όταν ο μισός πηγαίνει σε φόρους και τραπεζικά δάνεια. Οι πραγματικές διαθέσιμες αποδοχές των οικογενειών σήμερα δεν είναι της τάξης του '70 αλλά αρκετές δεκαετίες πίσω, στη μεταπολεμική περίοδο.\n1 Σεπτεμβρίου 2012 - 9:30 π.μ.\n"Απόρρητο e-mail τρόικας: Τέλος στην πενθήμερη εργασία και το 8ωρο" (3/9/2012):\nΤα δύο παραπάνω θέματα θέτει, σύμφωνα με απόλυτα διασταυρωμένες πληροφορίες της "Ημερησίας", η τρόικα μέσω ενός e - mail που έφτασε την Παρασκευή στα υπουργεία Οικονομικών και Εργασιας, ενόψει των συναντήσεων οι οποίες θα γίνουν τις επόμενες ημέρες με τα τεχνικά κλιμάκια και τους επικεφαλής της αντιπροσωπίας του ΔΝΤ, της ΕΚΤ και της Ε.Ε. για την εκταμίευση της επόμενης δόσης..."\nΕντάξει, δεν αλλάζουν και πολλά. Απλώς τώρα οι επιχειρήσεις θα μπορούν να κάνουν ότι και τώρα, χωρίς κανένα πλέον φόβο για νομικές και άλλες επιπτώσεις.\n3 Σεπτεμβρίου 2012 - 11:15 π.μ.\nΝα που σιγά-σιγά ο Ρουμελιώτης (πρώην ΔΝΤ) αποκτά πάτημα και μάρτυρες, έστω και από τον Αρσένη (πρώην, γενικώς):\n"Αρσένης: Ο Ρουμελιώτης μου είχε μεταφέρει τους προβληματισμούς του ΔΝΤ" (4/9/2012):\n"...Περίπου μία ώρα διήρκεσε η κατάθεση του Γεράσιμου Αρσένη στους οικονομικούς εισαγγελείς στο πλαίσιο της έρευνας για τις δηλώσεις του πρώην εκπροσώπου της Ελλάδας στο Διεθνές Νομισματικό Ταμείο Π. Ρουμελιώτη. Ο πρώην υπουργός σε δηλώσεις του μετά το τέλος της κατάθεσής του, γνωστοποίησε ότι επιβεβαίωσε στους εισαγγελείς τις αναφορές Ρουμελιώτη, σε ιδιωτικές συζητήσεις που είχαν, ότι στο ΔΝΤ επικρατούσε κλίμα προβληματισμού για το πρόγραμμα της Ελλάδας..."\n4 Σεπτεμβρίου 2012 - 3:52 μ.μ.\n"ΚΕΠΕ: Μη βιώσιμο το χρέος χωρίς επιπλέον παρεμβάσεις" (4/9/2012):\n"...στην έκθεση αναλύονται οκτώ σενάρια (με διαφορετικές υποθέσεις εργασίας) για την εξέλιξη του χρέους, και μόνο σε ένα από αυτά το χρέος καλύπτει τον δείκτη βιωσιμότητας του 120% έως το 2020, στον οποίο βασίζονται όλες οι εκθέσεις της τρόικας...\n...βάσει αυτού του πιο αισιόδοξου σεναρίου του ΚΕΠΕ το χρέος φθάνει στο 118,4% του ΑΕΠ το 2020. Στις υπόλοιπες επτά υποθέσεις το χρέος υπερβαίνει το 120% του ΑΕΠ και κινείται από 121,65% ως 151,22% του ΑΕΠ..."\nΤώρα πλέον ακόμα και οι ίδιες οι κρατικές μελέτες παραδέχονται, με 3 χρόνια καθυστέρηση, ότι το περίφημο "πρόγραμμα προσαρμογής" ήταν εξ' αρχής καταδικασμένο στην αποτυχία, όπως ακριβώς λέει και ο Ρουμελιώτης.\nΠαρόλα αυτά, η δική μας τρόικα εσωτερικού εξακολουθεί να δηλώνει καλός μαθητής και πρόθυμοι να εφαρμόσουν κάθε παρανοϊκή απαίτηση των τοκογλύφων αρπακτικών, όπως οι 15ωρες 6ήμερες εβδομάδες εργασίας.\nΟλόκληρη η έκθεση του ΚΕΠΕ εδώ:\n5 Σεπτεμβρίου 2012 - 8:27 π.μ.\n"Πάνω από 12 δισ. ευρώ οι απώλειες των Ταμείων από το PSI" (4/9/2012):\n"...Τη δεινή οικονομική κατάσταση στην οποία έχουν περιέλθει τα ασφαλιστικά ταμεία λόγω του «κουρέματος» του χρέους του ελληνικού δημοσίου, απεικονίζουν αναλυτικά στοιχεία της Τράπεζας της Ελλάδος για την ονομαστική αξία της μερίδας κάθε Φορέα Κοινωνικής Ασφάλισης στο Κοινό Κεφάλαιο..."\nΟυσιαστικά μέσα σε ένα μήνα (κυρίως στο αμαρτωλό τριήμερο 9-12 Μαρτίου 2012) τα ταμεία έχασαν περίπου το 53% των αποθεματικών τους. Η ΤτΕ και ο Προβόπουλος "επένδυσαν" τα αποθεματικά τους σε ομόλογα που σε 48 ώρες επρόκειτο να κουρευτούν μέσω PSI.\nΚαι ο κόσμος απορεί τώρα γιατί ο ΕΟΠΥΥ δεν μπορεί να βάλει ούτε κανονική τηλεφωνική γραμμή και χρεώνει τους ασφαλισμένους με 2 ευρώ το τηλεφώνημα, για ραντεβού σε γιατρούς και φάρμακα που δεν θα πληρώσει έτσι κι αλλιώς.\n5 Σεπτεμβρίου 2012 - 8:48 π.μ.\n"Focus: Ο Παπανδρέου δεν καταλαβαίνει τι γίνεται... και κάνει διακοπές!" (5/9/2012):\n"...Με σκληρή κριτική προς τον Γιώργο Παπανδρέου και στηρικτικό προς τον Αντώνη Σαμαρά εμφανίζεται το γερμανικό περιοδικο «Focus» σε δημοσίευμά του...\n...«Η οικονομική κρίση στην Ελλάδα αφήνει τα σημάδια της. Δεν το βλέπουν όμως όλοι αυτό. Για παράδειγμα, ο πρώην πρωθυπουργός Γιώργος Παπανδρέου. (…) Μετά από την παραίτηση από το αξίωμά του τον Νοέμβριο του 2011 δεν ασχολήθηκε καθόλου με την βουλευτική του έδρα, αλλά έκανε διακοπές 45 ημερών σε πολυτελή ξενοδοχεία στα ελληνικά νησιά».\n«Η άδεια εγκρίθηκε αλλά εν μέσω γέλιων από την πλευρά των βουλευτών που επεσήμαναν ότι ο Παπανδρέου έτσι και αλλιώς κάνει συνεχώς διακοπές»..."\nΤελικά ίσως να είναι καλύτερα έτσι. Χωρίς ειδικά δικαστήρια και χωρίς "σταύρωση" που θα τον έκανε ήρωα στα μάτια των πιο αμετανόητων.\nΤουλάχιστον τώρα, που γελούν μαζί του οι πάντες, αποδομείται κάθε μελλοντικός ηγέτης-καρμπόν που ίσως προσπαθήσει να κάνει τα ίδια.\nΚαλά δεν μιλάμε για τον Βουβουζέλο, αυτός είναι μια κατηγορία κόμικ από μόνος του ήδη.\n5 Σεπτεμβρίου 2012 - 4:32 μ.μ.\n"Οι «γύπες» αγοράζουν το ελληνικό χρέος" (6/9/2012):\n"...Πολλά από τα funds (Vulture Funds κεφάλαια γύπες) αγοράζουν τα ελληνικά ομόλογα και ενδέχεται να εγείρουν νομικές και οικονομικές αξιώσεις εναντίον του ελληνικού δημοσίου. Και οι αξιώσεις τέτοιων κερδοσκοπικών κεφαλαίων μπορούν να μεταφερθούν και στην περιουσία του ελληνικού δημοσίου...\n...Το Fund Dart από τα Cayman Islands που ανήκει στα Funds... γύπες που αγοράζουν χρέος από τις υπερδανεισμένες χώρες ήταν αυτό που πληρώθηκε τα 436 εκατ. ευρώ, σύμφωνα με πληροφορίες από ανθρώπους που βρίσκονται κοντά στην διαδικασία, όπως αναφέρουν σήμερα οι New York Times...\n...Αυτό που είναι καινούργιο είναι που πήγαν τα λεφτά: Τουλάχιστον 90% από τα 436 εκατομμύρια σε ταμεία του Dart Management, ένα μυστικό επενδυτικό fund με έδρα τα νησιά Cayman... Αγοράζουν στα χαμηλά από τις αγορές κι αν δεν πληρωθούν αργότερα στο 100% τότε μηνύουν τις χώρες...\n...Σύμφωνα με πληροφορίες, ο μεγαλύτερος όγκος των ομολόγων αγοράστηκε στα 60-70 σεντ του δολαρίου, έτσι το Fund πραγματοποίησε τεράστια κέρδη. Η μεγάλη νίκη από το Dart προαναγγέλλει νέα επίθεση από τα Fund γύπες, αν η Ελλάδα προχωρήσει σε νέα δεύτερη αναδιάρθρωση του χρέους. «Μας έπιασαν στην πιο αδύνατη στιγμή» δηλώνει στους New York Times ο σύμβουλος του Πρωθυπουργού κ. Γκίκας Χαρδούβελης, ο οποίος προσθέτει ότι η απόφαση δεν είναι οδηγός για μελλοντικές αποφάσεις.\nΗ εφημερίδα τονίζει ότι, η Ελλάδα βρίσκεται εν όψει εκλογών, και αν εκλεγεί αριστερή κυβέρνηση υπό τον κ. Αλέξη Τσίπρα, τότε η στάση έναντι των ομολογιούχων δανειστών μπορεί να σκληρύνει. «Η απόφαση της πληρωμής είναι ένα τεράστιο λάθος..."\nΑφού πέτυχε την προηγούμενη φορά, γιατί να μην πετύχει και πάλι;\nΣτο "πολύ καλό" σενάριο, όπου η Ελλάδα πετυχαίνει την 3η κατά σειρά αναδιάρθρωση του χρέους μέσω ενός νέου PSI, εταιρίες-αρπακτικά όπως το Dart Fund θα βρεθούν να διεκδικούν 30-50% καθαρό κέρδος ή διαφορετικά μηνύσεις και κατασχέσεις δημόσιας περιουσίας.\nΣτις επόμενες εκλογές, που δεν φαίνεται να αργούν για πολύ, το "νέο δίλημμα" θα είναι ΣΥΡΙΖΑ και δραχμή ή νέα συγκυβέρνηση και νέα αναδιάρθρωση εντός Ευρωζώνης.\nΣτόκε Έλληνα ψηφοφόρε, σε έχουν πάρει χαμπάρι και σε παίζουν γιο-γιο.\n6 Σεπτεμβρίου 2012 - 8:36 π.μ.\n"Πρόβλεψη σοκ της ΓΣΕΕ: Στο 34% θα φθάσει η πραγματική ανεργία το 2013" (6/9/2012):\n"...Σύμφωνα με αυτή, η στατιστική ανεργία το 2013 αναμένεται να φθάσει το 28% με 29% (πράγμα που σημαίνει ότι οι άνεργοι θα φθάσουν το 1.400.000) και η πραγματική στο 34%...\n...Οπως αναφέρεται στην έκθεση του ΙΝΕ/ΓΣΕΕ, η αγοραστική δύναμη των εργαζομένων που αμείβονται με τον κατώτερο μισθό έχει επιστρέψει στα επίπεδα του 1978- 1978.\nΚατά το Ινστιτούτο, η ύφεση της οικονομίας θα συνεχιστεί τουλάχιστον μέχρι το 2016, ενώ τα υψηλά ποσοστά ανεργίας θα διατηρηθούν μέχρι το 2020..."\nΔεν υπάρχει η παραμικρή πρόφαση πλέον ότι το περίφημο "πρόγραμμα προσαρμογής" είχε εξ' αρχής (2010) ακριβώς τη σημερινή κατάσταση. Οι οικονομικοί δολοφόνοι της τρόικας είχαν από τότε πει ξεκάθαρα ότι η Ελλάδα θα πρέπει να "προσαρμοστεί" στα επίπεδα Εσθονίας και Λετονίας, τα αγαπημένα παραδείγματα της Λανγκάρντ και του ΔΝΤ.\nΓια τα επίπεδα ανεργίας στο τέλος του 2012 είχα κάνει μια πολύ πρόχειρη πρόβλεψη πριν μερικούς μήνες, δεν έπεσα και πολύ έξω:\nΤα νούμερα δεν λένε ψέμματα, όποιος κάνει τις πράξεις βλέπει ότι όντως έτσι έχουν τα πράγματα. Παρόλες τις υπαναχωρήσεις, τα PSI, τα "νέα νέα μέτρα", ΟΛΑ αυτά δεν έχουν καμία απολύτως επίπτωση στην εξέλιξη της ανεργίας.\n6 Σεπτεμβρίου 2012 - 10:14 π.μ.\n"«Νεόπτωχοι» είναι πλέον οι περισσότεροι Έλληνες" (7/9/2012):\n"...Τις ριζικές αλλαγές που έχουν συντελεστεί στην κοινωνία τα τελευταία 2,5 χρόνια παρουσιάζει με τα πιο μελανά χρώματα, έρευνα του ΕΚΚΕ...\n...Παράλληλα στην ομάδα των «νεόπτωχων» θα πρέπει να περιληφθούν οι νέοι έως 24 ετών, το ποσοστό φτώχειας των οποίων το 2010 έφτασε το 27,8%, όταν πριν από έναν χρόνο ήταν 23%..."\nΔηλαδή 1 στους 4 νέους αδυνατεί να επιβιώσει από μόνος του, χωρίς "ταπεράκι" από την οικογένεια, πόσο μάλλον να ανοίξει δικό του σπιτικό.\nΑυτή η ηλίθια ιδεοληψία, του να πολεμάς κάποιο κακό με το ίδιο το κακό, δεν είναι τωρινό φαινόμενο. Έχει τις ρίζες του βαθιά στην αρχαιότητα, και στο Μεσαίωνα επίσης, όταν για παράδειγμα γέμιζαν το σώμα κάποιου αρρώστου με βδέλλες, ώστε να του "ρουφήξουν" την ασθένεια.\nΦυσικά ο άρρωστος πέθαινε ακόμα πιο γρήγορα, αφού ο οργανισμός αδυνατούσε να ανταπεξέλθει στην αρρώστια ΚΑΙ στην αιμορραγία. Έτσι και τώρα, κολλάνε "βδέλλες" σε αυτούς που "αιμορραγούν" για να τους "γιατρέψουν", χωρίς να τους ενδιαφέρει αν αυτό διασφαλίζει την καταστροφή.\n7 Σεπτεμβρίου 2012 - 10:27 π.μ.\n"ΤΑΙΠΕΔ: Σύμβουλοι από...χρυσάφι" (7/9/2012):\n"...Περίπου 7 εκατομμύρια ευρώ ήταν οι αμοιβές-έξοδα των συμβούλων του Ταμείου Αξιοποίησης της Ιδιωτικής Περιουσίας του Δημοσίου από τον Ιούλιο του 2011 έως και τον Μάρτιο του 2012..."\n"Μισθός 21.000 ευρώ στο Ταμείο Χρηματοπιστωτικής Σταθερότητας" (7/9/2012):\n"...Με μισθούς-μαμούθ αμείβονται τα μέλη της Διοίκησης του Ταμείου Χρηματοπιστωτικής Σταθερότητας (ΤΧΣ), με συνέπεια το ετήσιο μισθολογικό κόστος του Ταμείου να ξεπερνά τα 800.000 ευρώ. Παράλληλα διάφοροι χρηματοπιστωτικοί και νομικοί σύμβουλοι έλαβαν 16,2 εκατ. ευρώ τη διετία 2010-2012 προκειμένου να προσφέρουν τις υπηρεσίες τους για τις αποκρατικοποιήσεις όταν το ίδιο διάστημα, σύμφωνα με το υπουργείο Οικονομικών, πραγματοποιήθηκαν μόνο τρεις..."\nΕ τι περιμένατε; Αφού το ΤΑΙΠΕΔ και το ΤΧΣ είναι η ύπατη αρμοστεία της τρόικας στην Ελλάδα. Δεν θα πλήρωναν αδρά τους υπαλλήλους τους; Έτσι κι αλλιώς οι βρωμοέλληνες τα πληρώνουν και αυτά, γράφονται κανονικά στο τεφτέρι των εξόδων του "προγράμματος προσαρμογής".\n7 Σεπτεμβρίου 2012 - 10:44 π.μ.\n"Μέρκελ: Πάση θυσία η Ελλάδα στο ευρώ" (10/9/2012):\n"...Σε φανατική υπέρμαχο της Ελλάδας αναδεικνύεται η Άνγκελα Μέρκελ αφού, σύμφωνα με το Der Spiegel της Δευτέρας, η Γερμανίδα καγκελάριος είπε σε στενούς της συνεργάτες ότι «πρέπει πάση θυσία η Ελλάδα να παραμείνει στο ευρώ»...\n...Σύμφωνα με τις ίδιες πηγές, η Μέρκελ φοβάται μην επαναληφθεί ότι συνέβη στις ΗΠΑ με την κατάρρευση της Lehman Brothers, το 2008. Με αυτό το σενάριο μόνον η Γερμανία, θα έπρεπε να «παραγράψει» 62 δισ. ευρώ, ενώ εκτός από το χρηματικό, μεγάλο θα ήταν και το πολιτικό κόστος από μια ελληνική έξοδο..."\nΟρίστε το αποτέλεσμα της "επαναδιαπραγμάτευσης". Η τρόικα εσωτερικού κατάφερε, σε λιγότερο από τρεις μήνες από τις τελευταίες εκλογές, να σκίσει τόσα πολλά καλτσόν που πήραν τα κλάματα όλη την Ευρώπη.\n"Όλι Ρεν: Δεν αποκαλύπτουμε τον «τιμοκατάλογο» της δημόσιας ελληνικής περιουσίας" (11/9/2012):\n"...ο επίτροπος σημειώνει ότι δεν υπάρχει κοινοτική νομοθεσία που να τον εμποδίζει να δημοσιοποιήσει τις εκτιμώμενες τιμές, αλλά προσθέτει ότι «δεν επιτρέπεται, για λόγους απορρήτου, να αποκαλύψει τις εκτιμώμενες τιμές που διαβίβασαν το υπουργείο Οικονομικών ή/και το ΤΑΙΠΕΔ...\n...ο Νίκος Χουντής με νέα ερώτηση του προς την Ευρωπαϊκή Επιτροπή, ζητά να πραγματοποιήσει έρευνα «για τα πραγματικά απόρρητα στοιχεία του ΤΑΙΠΕΔ, τα οποία πιθανόν να έχουν δοθεί σε υποψήφιους αγοραστές, από την πρώην εκπρόσωπο της Κομισιόν στο ΤΑΙΠΕΔ, Άννα Μπουμπενίκοβα..."\nΔηλαδή η εν λόγω μαντάμ, που ήδη κατηγορείται για την ίδια λίγο-πολύ δράση παλαιότερα και που μπήκε "φυτευτή" από την Ευρωπαϊκή Επιτροπή για την εκποίηση δημόσιας περιουσίας στην Ελλάδα, μάλλον πρόλαβε να πάρει αυτά που ήθελε, τα έδωσε σε αυτούς που έπρεπε και μετά παραιτήθηκε.\nΌλα βαίνουν καλώς. Ευτυχώς που έχουμε και τον Όλι Ρεν να προστατεύει το απόρρητο για τη δημόσια περιουσία μας.\n11 Σεπτεμβρίου 2012 - 2:42 μ.μ.\n"Προς ενοικίαση 40 ελληνικά νησιά, λέει το ΤΑΙΠΕΔ" (12/9/2012):\n"...Σαράντα ακατοίκητα νησιά που θα μπορούσαν να ενοικιασθούν για ένα διάστημα έως 50 έτη και να αξιοποιηθούν ως τουριστικά θέρετρα, έχει εντοπίσει το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)..."\nΠρος επιβεβαίωση των παραπάνω, για το πάρτι στο ΤΑΙΠΕΔ και τους ξένους που μπαινοβγαίνουν ελεύθερα.\n"Ο Στουρνάρας πιέζει την ΔΕΗ για 50% έκπτωση στην οφειλή Μυτιληναίου!" (12/9/2012):\n"...Το χρέος του επιχειρηματία προς την Δημόσια επιχείρηση έχει ανέλθει στα 140 εκ.ευρώ και ανεβαίνει με ρυθμούς 15 εκ.τον μήνα. Η ΔΕΗ, ποιούσα την ανάγκη φιλοτιμία, απέστειλε τον λογαριασμό στην "Αλουμίνιο Ελλάδας", με την σημείωση οτι αν δεν πληρωθεί, μέχρι την Παρασκευή 14 Σεπτεμβρίου, θα σταματήσει η Επιχείρηση να παρέχει ρεύμα.\nΚαι εδώ ξεκινάει το δράμα του κου Μυτιληναίου. Ο οποίος αντί να πάει στο ταμείο, όπως ίσως θα κάναμε εμείς, οι πληβείοι, είχε μια καλύτερη ιδέα. Πήγε, ως άριστος, στον κο Στουρνάρα. Σύμφωνα με δημοσιεύματα, υπήρξε συνάντηση Μυτιληναίου-Στουρνάρα για το θέμα και ο υπουργός έσκυψε στο θέμα με κατανόηση. Με την κατανόηση που τον διακρίνει..."\n12 Σεπτεμβρίου 2012 - 6:02 μ.μ.\n"Alpha Bank σε τρόικα: Η Ελλάδα έχει πετύχει όλους τους στόχους" (12/9/2012):\nΜια ιδιωτική τράπεζα, από αυτές που θα μοιραστούν τα 32 δισάκια της "ανακεφαλαιοποίησης", λέει για τα νέα μέτρα και τις ιδεοληψίες της τρόικας:\n"...η Ελλάδα έχει πετύχει τη δημοσιονομική προσαρμογή που απαιτείται και προβλέποντας πως θα υπάρξει πρωτογενές πλεόνασμα στη γενική κυβέρνηση ήδη από το 2012...\n...«Η πολιτική αυτή συμβάλλει στην επιμήκυνση της ύφεσης στην ελληνική οικονομία και είναι άκρως επικίνδυνη, και εν πολλοίς αντίθετη με τα συμφέροντα ακόμη και αυτών των ίδιων των δανειστών της χώρας. Η ελληνική οικονομία δεν είναι δυνατό πλέον να κρατείται όμηρος των πολιτικών επιδιώξεων κανενός. Εάν η Τρόικα επιμένει να αρνείται την αποτελεσματικότητα των μέτρων ή την ανάγκη ηπιότερης δημοσιονομικής προσαρμογής, είναι αυτονόητο ότι η κυβέρνηση θα πρέπει να κάνει αυτό που υπαγορεύει το εθνικό συμφέρον, δεδομένων των ισορροπιών που διαμορφώνονται...»"\nΤι; Η Alpha Bank τα χώνει στην τρόικα και στην κυβέρνηση; Ορίστε τι γράφει παρακάτω:\n"...θέτουν εμπόδια στην ίδια τη δημοσιονομική προσαρμογή και στην υλοποίηση του προγράμματος αποκρατικοποιήσεων, το οποίο ήδη προωθείται δυναμικά από την νέα διοίκηση του ΤΑΙΠΕΔ»...\n...Σχετικά με τις απολύσεις στο Δημόσιο, η Alpha Bank καλεί την κυβέρνηση να εγκαταλείψει την πολιτική για μη απολύσεις καθώς «αν δεν απολυθεί κανείς τότε θα μειωθούν οι μισθοί των εργαζομένων στο δημόσιο τομέα τόσο πολύ που πολλοί εργαζόμενοι θα τον εγκαταλείψουν μόνοι τους»..."\nΌχι μόνο επαινεί το θεάρεστο έργο του ΤΑΙΠΕΔ (ξεπούλημα δημόσιας περιουσίας), αλλά λέει ότι οι απολύσεις ή παραιτήσεις από το δημόσιο είναι αναπόφευκτες, γιατί υποτίθεται δεν φτάνουν τα λεφτά.\nΠως γίνεται τώρα η Ελλάδα να πηγαίενι για "πρωτογενές πλεόνασμα" σύμφωνα με την έκθεση της ίδιας της τράπεζας και ταυτόχρονα να μην έχουν γίνει ακόμα απολύσεις στο δημόσιο, και επιπλέον οι περικοπές που έχουν γίνει να είναι αναποτελεσματικές, αυτό μόνο τα τζίνια στην Alpha Bank μπορούν να εξηγήσουν.\nΜπουρδουκλωμπούκωμα... (τραπεζικό σύνδρομο στέρησης ρευστού).\n13 Σεπτεμβρίου 2012 - 12:36 μ.μ.\n"Νέα άρνηση των Ελβετών για άνοιγμα λογαριασμών Ελλήνων βουλευτών" (14/9/2012):\n"...«Όπως έχουμε ήδη απαντήσει με e-mail μας της 25ης Απριλίου και 11ης Μαΐου 2012, δεν είναι πολιτική της Ένωσης Ελβετών Τραπεζιτών να προωθεί αιτήσεις με τέτοιο γενικό περιεχόμενο στο σύνολο των μελών της. Μέλη του Κοινοβουλίου, μπορούν να απευθυνθούν απευθείας στις τράπεζές τους σε περίπτωση που διατηρούν λογαριασμό στην Ελβετία. Οι ελβετικές τράπεζες ωστόσο, δεν είναι υποχρεωμένες να εκδώσουν διαβεβαιώσεις πως ένα συγκεκριμένο πρόσωπο δεν διατηρεί λογαριασμό σ' αυτές..."\nΌχι ότι περιμέναμε τίποτα περισσότερο.\n"Οι πλούσιοι Γερμανοί γίνονται πλουσιότεροι" (18/9/2012):\n"...Ο ιδιωτικός πλούτος των Γερμανών αυξάνεται διαρκώς, η περιουσία του κράτους μειώνεται ενώ οι πλούσιοι γίνονται πλουσιότεροι. Αυτά είναι τα βασικά συμπεράσματα προσχεδίου νέας έκθεσης της γερμανικής κυβέρνησης...\n...Ενώ το 1998 κατείχε το 45 % της συνολικής καθαρής περιουσίας, 10 χρόνια αργότερα, το 2008, η ομάδα αυτή των πλουσιότερων γερμανικών νοικοκυριών είχε στα χέρια του το 53% του συνολικού πλούτου. Την ίδια ώρα στο 50 % των νοικοκυριών με τα χαμηλότερα εισοδήματα ανήκει μόλις το 1 % της συνολικής καθαρής περιουσίας..."\n18 Σεπτεμβρίου 2012 - 3:37 μ.μ.\n"Καθυστερήσεις στη λήψη αποφάσεων για την Ελλάδα παραδέχεται το ΔΝΤ" (18/9/2012):\n"...νεργασία του ΔΝΤ με τους ευρωπαϊκούς θεσμούς (Ευρωπαϊκή Επιτροπή και Ευρωπαϊκή Κεντρική Τράπεζα) της τρόικας στα προγράμματα βοήθειας χωρών της Ευρωζώνης οδήγησε συχνά στην καθυστέρηση της λήψης αποφάσεων και κάποιες φορές στον αποκλεισμό μέτρων, όπως της αναδιάρθρωσης του χρέους της Ελλάδας, αναφέρει εσωτερική έκθεση του Ταμείου, σύμφωνα με το πρακτορείο Bloomberg..."\nΜη βιάζεστε, δεν είναι επιβεβαίωση των όσων κυκλοφόρησαν πρόσφατα σχετικά με την (εν γνώσει του ΔΝΤ) προφανής αποτυχία του "προγράμματος προσαρμογής", όχι μόνο στην Ελλάδα αλλά και στις υπόλοιπες χώρες.\nΑπλά το Bloomberg ενισχύει τις τάσεις που λένε ότι η πολλή δημοκρατία βλάπτει την οικονομία. Ένας αρχι-καγκελάριος χρειάζεται, ίσως και Φύρερ.\n18 Σεπτεμβρίου 2012 - 3:40 μ.μ.\n"Διετή επιμήκυνση για την Ελλάδα ζητά ο Νταλάρα" (18/9/2012):\n"...«Ναι» στη μείωση των επιτοκίων δανεισμού της Ελλάδας από το ΔΝΤ και την ΕΕ, αλλά και στην επιμήκυνση του ελληνικού προγράμματος κατά τουλάχιστον δύο χρόνια, λέει ο γενικός διευθυντής του Διεθνούς Χρηματοπιστωτικού Ινστιτούτου (IIF) Τσαρλς Νταλάρα..."\nΟ άλλος Νταλάρα (ο Γιώργος) σήμερα δήλωσε ότι "έχει τύψεις" για τα πολλά χρήματα που έχει βγάλει στην καριέρα του.\nΟ κάθε Νταλάρας περνάει το δράμα του.\n18 Σεπτεμβρίου 2012 - 3:42 μ.μ.


ΔΙΟΝΥΣΟΣ Α.Σ.: ΕΠΙΣΤΟΛΗ ΠΡΟΣ ΒΟΥΛΕΥΤΕΣ ΚΑΡΔΙΤΣΑΣ ΚΑΙ ΠΟΛΙΤΙΚΑ ΚΟΜΜΑΤΑ\nΕΠΙΣΤΟΛΗ ΠΡΟΣ ΒΟΥΛΕΥΤΕΣ ΚΑΡΔΙΤΣΑΣ ΚΑΙ ΠΟΛΙΤΙΚΑ ΚΟΜΜΑΤΑ\nΜε την επιστολή μου αυτή θα ήθελα να συμβάλω στην διαμόρφωση προτάσεων για την ανάπτυξη του αγροτικού και ειδικά του αμπελοοινικού τομέα , ο οποίος μπορεί να παίξει καθοριστικό ρόλο στην παραγωγική ανασυγκρότηση της χώρας εάν εφαρμοστεί μια φιλοαγροτική πολιτική .\nΔυστυχώς τα διάφορα φαινόμενα ασυδοσίας , που παρατηρούνται στην παραγωγή και διάθεση των προιόντων του αμπελοοινικού τομέα (κρασί και τσίπουρο ) καθώς και οι ελλείψεις που υπάρχουν στο σύστημα ελέγχου και εφαρμογής κυρώσεων , έχουν σαν αποτέλεσμα την ανάπτυξη μορφών παρασιτικής επιχειρηματικότητας , που σε συνδυασμό με την απουσία υγιούς ανταγωνισμού, στερούν την δημιουργία ίσων ευκαιριών , στην προώθηση των αμπελοοινικών συνεταιριστικών προιόντων στην ελληνική αγορά.\nΗ διακίνηση προιόντων ,που προέρχονται από <<παράνομους>> αμπελώνες χωρίς δικαιώματα φύτευσης , η εισαγωγή οίνων από τρίτες χώρες (εκτός Ε.Ε) οι οποίοι πωλούνται ως ελληνικοί καθώς και η παράνομη εισαγωγή τσίπουρου από Βαλκανικές χώρες , που επίσης πωλείται ως ελληνικό προιόν , έχουν σαν αποτέλεσμα την διαμόρφωση χαμηλών τιμών για τον παραγωγό -συρρικνώνοντας το εισόδημα των αμπελοκαλλιεργητών - και την κυκλοφορία στην αγορά προιόντων που δεν διασφαλίζουν τον καταναλωτή .\nΣτις συνθήκες που διαμορφώνονται σήμερα, επομένως είναι απαραίτητη η στήριξη των αμπελοκαλλιεργητών και των συνεταιριστικών οινοποιείων για αυτό οφείλουμε να διεκδικήσουμε :\nα) Την δανειοδότηση με ευνοικούς όρους των οινοποιητικών συνεταιρισμών . Η σκανδαλώδης απόκτηση της Α.Τ.Ε από την Τράπεζα Πειραιώς καθώς και η σκληρή αντιαγροτική πολιτική των τελευταίων χρόνων σε συνδυασμό με την οικονομική κρίση έθεσαν τους συνεταιρισμούς σε καθεστώς ομηρίας από τις τράπεζες.Είναι απαραίτητη η αλλαγή της αγροτικής πολιτικής και η θέσπιση ενός ειδικού καθεστώτος ,που θα επιτρέπει την δανειοδότηση των συνεταιρισμών με όρους που θα ευνοούν την αναπτυξή τους.\nβ)Την κατάργηση του ν. 4015/2011 καθώς και των τροποποιήσεων αυτού ,που αφορά τους συνεταιρισμούς - η εφαρμογή του υπήρξε άκρως προβληματική- και την αντικατάσταση αυτού, μετά από διαβούλευση , με νέο νομοσχέδιο , που θα στηρίζει ουσιαστικά τους συνεταιρισμούς και θα βοηθά στην δημιουργία και ανάπτυξη τους .\nγ) Την λήψη αποφάσεων και την νομοθετική ρύθμιση ,όπου αυτό απαιτείται ,έτσι ώστε να ανακουφίσει οικονομικά τις συνεταιριστικές μονάδες του κλάδου μας όπως π.χ την μείωση του Ε.Φ.Κ για τα προιόντα αποστάγματα στεμφύλων σταφυλής <<τσίπουρο >> και <<τσικουδιά >> ,ο οποίος υπερδιπλασιάστηκε την τελευταία πενταετία καθώς και την ένταξη των οινοποιητικών συνεταιρισμών κάθε μορφής στο μειωμένο αγροτικό τιμολόγιο της ΔΕΗ , όπως οι υπόλοιποι συνεταιρισμοί .\nΤΟΥ ΦΩΤΗ ΓΚΑΖΟΥΝΗ ΠΡΟΕΔΡΟΥ Δ.Σ ΣΥΝ/ΣΜΟΥ <<ΔΙΟΝΥΣΟΣ Α.Σ>>\nΑναρτήθηκε από ΑΣ ΔΙΟΝΥΣΟΣ στις 5:08 π.μ.


Μέσα στις θαλασσινές σπηλιές (Γιώργος Σεφέρης & Μίκης Θεοδωράκης) – Βίκυ Παπαπροδρόμου: ό,τι πολύ αγάπησα (ποίηση, πεζογραφία & μουσική)\n07/11/2011 by Βίκυ Παπαπροδρόμου\nΓιώργος Σεφέρης & Μίκης Θεοδωράκης, Μέσα στις θαλασσινές σπηλιές\nΠοίηση: Γιώργος Σεφέρης (απόσπασμα από το ποίημα «[Μέσα στις θαλασσινές σπηλιές…]» της ενότητας «Σχέδια για ένα καλοκαίρι» στη συλλογή Τετράδιο γυμνασμάτων (1940))\nμπορείς να τα κρατήσεις στην παλάμη σου\nκαι δε σε γνώριζα μήτε με γνώριζες. *\nThis entry was posted in (1962) Δισκογραφία,(1962) Επιφάνια,Μουσική,Ποίηση,Σεφέρης Γιώργος and tagged Bouzouki,Bouzouki improvisation,Epiphany (1962),George Seferis,Greece,Greek authors,Greek composers,Greek music,Greek musicians,Greek poems,Greek poetry,Greek poets,Grigoris Bithikotsis,Kostas Papadopoulos,Lakis Karnezis,Mikis Theodorakis,Music,Nobel prize in literature (1963),Nober Prize in Literature (1963),Poetry. Bookmark the permalink.\n← Άνθη της πέτρας (Γιώργος Σεφέρης & Μίκης Θεοδωράκης)\nΆσμα ασμάτων (Ιάκωβος Καμπανέλλης & Μίκης Θεοδωράκης) →\n5 thoughts on “Μέσα στις θαλασσινές σπηλιές (Γιώργος Σεφέρης & Μίκης Θεοδωράκης)”\nΓιόλα Αργυροπούλου - Παπαδοπούλου | 07/11/2011 στο 23:54\nΑπό παιδί αγαπούσα τις θαλασσινές σπηλιές, δίχως να μπορώ να προσδιορίσω το γιατί… Καταλαβαίνεις -φαντάζομαι- τι διαστάσεις προσέλαβε αυτή η αγάπη, από τότε που πρωτάκουσα την αριστουργηματική σύνθεση του Σεφέρη και του Θεοδωράκη «Μέσα στις θαλασσινές σπηλιές»…\n«Μέσα στις θαλασσινές σπηλιές\nκαι δε σε γνώριζα μήτε με γνώριζες.»\nΟποιοδήποτε σχόλιο… περιττό!\nΒίκυ Παπαπροδρόμου | 08/11/2011 στο 00:50\nΚαι να σου υπενθυμίσω ότι αυτό το τραγούδι ταιριάζει στον χαρακτηρισμό «σπηλαιώδης φωνή» που έχει χρησιμοποιήσει ο Μίκης Θεοδωράκης για τον Γρηγόρη Μπιθικώτση.\nΓιόλα Αργυροπούλου - Παπαδοπούλου | 08/11/2011 στο 01:12\nΔεν το γνώριζα, Βίκυ μου. Θεσπέσιος χαρακτηρισμός!\nΣ’ ευχαριστώ πολύ πολύ.\nΒίκυ Παπαπροδρόμου | 08/11/2011 στο 01:14\nΚι εγώ πρώτη φορά τον άκουσα να το λέει πριν καναδυό χρόνια σε μια συνέντευξή του και μ’ ενθουσίασε γιατί ήταν τόσο εύστοχος χαρακτηρισμός.\nvequinox | 05/11/2016 στο 20:23


Αυτόχθονες Έλληνες: Ο ΠΡΩΤΟΠΟΡΟΣ ΚΑΤΑΣΚΕΥΑΣΤΗΣ ΣΠΥΡΟΣ ΠΑΝΟΠΟΥΛΟΣ\nΣύγχρονες μορφές του Ελληνισμού: Κωνσταντίνος Αδρακτάς. Ο Έλληνας δημιουργός του πρώτου αμιγώς ηλεκτρικού αυτοκινήτου που κατασκευάστηκε στην αρχή της δεκαετίας του '70. [του Γ. Μανούσου]\nΦΩΤΗΣ ΤΣΙΟΥΚΛΑΣ. 19ΧΡΟΝΟΣ ΕΛΛΗΝΑΣ ΑΠΟ ΤΑ ΓΡΕΒΕΝΑ ΣΤΗΝ ΑΥΣΤΡΑΛΙΑ ΕΓΙΝΕ ΕΚΑΤΟΜΜΥΡΙΟΥΧΟΣ ΜΕ ΕΠΙΧΕΙΡΗΣΕΙΣ ΤΕΧΝΟΛΟΓΙΑΣ ΕΡΓΑΖΟΜΕΝΟΣ ΑΠΟ ΤΗΝ ΗΛΙΚΙΑ ΤΩΝ 13 ΕΤΩΝ. ΣΤΗΝ ΕΛΛΑΔΑ ΟΙ ΝΕΟΙ ΠΕΡΙΦΕΡΟΝΤΑΙ ΑΝΕΡΓΟΙ, Ή ΑΙΩΝΙΟΙ ΦΟΙΤΗΤΕΣ, ΜΕΣΑ ΣΤΗΝ ΜΙΖΕΡΙΑ ΚΑΙ ΣΤΗΝ ΚΑΤΗΦΕΙΑ, Ή ΚΑΤΑΠΙΝΟΥΝ ΝΑΡΚΩΤΙΚΑ ΤΟΥ ΣΩΜΑΤΟΣ ΚΑΙ ΤΟΥ ΜΥΑΛΟΥ (ΚΟΜΜΟΥΝΙΣΜΟΣ, ΘΡΗΣΚΟΛΗΨΙΑ, ΠΟΛΙΤΙΚΟΙ ΤΗΣ ΟΙΚΟΓΕΝΕΙΟΚΡΑΤΙΑΣ ΤΥΠΟΥ ΜΗΤΣΟΤΑΚΗ ΄Η ΤΗΣ ΠΡΟΔΟΣΙΑΣ ΤΥΠΟΥ ΤΣΙΠΡΑ).\nΟι άλλοι Έλληνες - Σπύρος Πανόπουλος [Του Γ. Μανουσου], ΛΕΥΤΕΡΗΣ ΠΑΝΟΥΣΗΣ\nΓράφει ο Γιώργος Μανούσος\nΣτο προηγούμενο κείμενο, είχαμε αναφερθεί στον Κωσταντίνο Αδρακτά ο οποίος ήταν ο ιθύνων νους πίσω από το πρώτο αμιγώς ηλεκτρικό αυτοκίνητο παραγωγής του κόσμου. Θα συνεχίσουμε με έναν ακόμα άνθρωπο που κοσμεί την βιομηχανία της αυτοκίνησης μόνο που αυτή την φορά θα μιλήσουμε για κάτι που συμβαίνει τώρα, αυτή την στιγμή. Στην Ελλάδα της Κρίσης, στην Ελλάδα του Covid 19.\nΓια τους λάτρεις των αυτοκινήτων το όνομα αυτό δεν είναι άγνωστο, κάθε άλλο.\nΟ Σπύρος Πανόπουλος γεννήθηκε στις 9 Οκτωβρίου 1978 στην Αθήνα.\nΑπό πολύ μικρή ηλικία, του άρεσε η τεχνολογία και η ταχύτητα του αυτοκινήτου. Το πεδίο σπουδών του ήταν ο προγραμματισμός υπολογιστών και η ανάπτυξη εφαρμοσμένων λύσεων, τόσο λογισμικού όσο και υλικού.\nΤο 1997 ίδρυσε την εταιρεία του με έδρα την Ελλάδα. Η κύρια δραστηριότητά του ήταν ο προγραμματισμός και η χαρτογράφηση των αυτοκινήτων παραγωγής για αύξηση ισχύος. Το 1998 απέκτησε το πρώτο του δυναμόμετρο αυτοκινήτου, το οποίο βοήθησε στην ανάπτυξη εφαρμογών λογισμικού και υλικού. Πολύ σύντομα μπήκε στη σκηνή του ράλι, όπου τα περισσότερα αγωνιστικά αυτοκίνητα στους περισσότερους τύπους αγώνων στην Ελλάδα θα αναπτυχθούν από αυτόν. Το άγγιγμά του έφτασε στους ανταγωνιστές στους αγώνες αναρρίχησης, ταχύτητας και dragster καθώς και μοτοσικλέτες πρωταθλήματος και τους προσέφερε αναβαθμίσεις απόδοσης καθώς και νίκες. Σταδιακά καθιέρωσε το όνομά του διεθνώς, συνεργαζόμενος με ομάδες υψηλότερου επιπέδου σε μηχανοκίνητα αθλήματα, σε WRC, BTCC, HILL CLIMB, DRAGSTER, RALLY CROSS, MotoGP και το 2007 βρέθηκε να ασχολείται με την F1, αναπτύσσοντας ηλεκτρονικά υψηλής απόδοσης μηχανοκίνητα αθλητικά συστήματα.\nΕν τω μεταξύ, μέχρι το 2005 είχε τη δική του μονάδα σχεδιασμού και παραγωγής με υψηλής απόδοσης εξαρτήματα τεχνολογίας αιχμής για κινητήρες εσωτερικής καύσης, εφαρμόζοντας μεταλλουργία και μηχανική υλικών στην έρευνα και την ανάπτυξή του. Σύντομα άρχισε να παρέχει στους περισσότερους δρομείς και λάτρεις του κόσμου τα δικά του ειδικά μέρη με τις υψηλότερες προδιαγραφές.\nΕίναι επίσης οδηγός αγωνιστικού αυτοκινήτου, που κατέχει το παγκόσμιο ρεκόρ επιτάχυνσης με ένα τετρακύλινδρο μηχανοκίνητο αυτοκίνητο σε τετρακίνηση, ένα Mitsubishi Evo 9 με 7,7 δευτερόλεπτα και 308 km / h, στα 402 μέτρα. Το αυτοκίνητο έχει αναπτυχθεί φυσικά από αυτόν. Κατέχει επίσης το παγκόσμιο ρεκόρ για την απόδοση ενός κινητήρα εσωτερικής καύσης ανά κυβικό εκατοστό (cc), με τον οποίο αγωνίζεται. Αυτός είναι ο κινητήρας που ο ίδιος σχεδίασε και παρήγαγε.\nΟι προδιαγραφές του είναι 1788cc, 4 κύλινδροι, 16 βαλβίδες, με 2880 ίππους στις 14100 σ.α.λ. Αυτό σημαίνει 1500 hp στο λίτρο.\nΗ εταιρεία του είναι πλέον κέντρο έρευνας και ανάπτυξης εφαρμογών αυτοκινήτων, καθώς και στρατιωτικών, αεροδιαστημικών και ναυτικών οχημάτων. Οι εφαρμογές, οι τεχνολογίες και οι καινοτομίες που ανέπτυξε είναι ευρέως γνωστές. Στα περισσότερα αθλήματα με κινητήρες εσωτερικής καύσης, αυτοκίνητα, μοτοσικλέτες ή θαλάσσια σκάφη, και πίσω από κάθε παγκόσμιο ρεκόρ μπορείτε να βρείτε ένα κομμάτι που παρήγαγε ή μια ιδέα που συνέλαβε. Τα σχέδια και οι τεχνολογίες του για κινητήρες εσωτερικής καύσης χρησιμοποιούνται ευρέως τόσο από τους κατασκευαστές αυτοκινήτων όσο και από τον στρατό.\nΈχοντας αναπτύξει ανταλλακτικά και τεχνολογίες για τα περισσότερα αυτοκίνητα παραγωγής, σπορ αυτοκίνητα και υπερ-αυτοκίνητα, το 2019 αποφάσισε να κατασκευάσει το δικό του αποκλειστικά σχεδιασμένο και κατασκευασμένο αυτοκίνητο, από την αρχή. Αυτό θα αλλάξει τη σκηνή του αυτοκινήτου και τι σημαίνει γρήγορη οδήγηση. Κάτι περισσότερο από ένα υπέρ-αυτοκίνητο.\nΚαι το όνομα αυτού; ΧΑΟΣ. Ένα αυτοκίνητο που κατασκευάζεται αποκλειστικώς στην Ελλάδα από το πρώτο πιστόνι, μέχρι την τελευταία βίδα. 100% made In Greece.\nTο Chaos φορά έναν κινητήρα twin-turbo V10 4,0 λίτρων με αλουμινένιο μπλοκ και πολλά εξαρτήματα από τιτάνιο (βαλβίδες, εκκεντροφόροι, στρόφαλος και κυλινδροκεφαλές) ο οποίος θα είναι διαθέσιμος σε δύο εκδόσεις ισχύος - με 2.000 PS (κόφτης στις 11.000 rpm) και 3.000 PS (κόφτης στις 12.000 rpm). Η κίνηση θα μεταδίδεται και στους τέσσερις τροχούς μέσω αυτόματου κιβωτίου διπλού συμπλέκτη 8 σχέσεων και κεντρικού διαφορικού Torsen.\nΣύμφωνα με την εταιρία, η επιτάχυνση 0-100 km/h ολοκληρώνεται σε μόλις 1,8" ενώ η τελική ταχύτητα ξεπερνά το απίστευτο νούμερο των 500 km/h (!). Με αυτή την τελική, το Chaos βάζει στόχο το σημερινό ρεκόρ 490,48 km/h της Bugatti Chiron Super Sport 300+, αλλά και τους "μνηστήρες" Koenigsegg Jesko Absolut, Hennessey Venom F5 και SSC Tuatara. Επιπλέον, το Chaos χρειάζεται 2,6" για τα 100-200 km/h και 2,2" για τα 160-241 km/h.\nΗ επίσημη πρεμιέρα του Chaos είναι προγραμματισμένη για την Έκθεση Γενεύης του 2021.\nΕνώ όπως μαθαίνουμε στα σκαριά υπάρχει και ένα δεύτερο αυτοκίνητο που θα μας απασχολήσει εκτενώς στο μέλλον : το APEIRON.\nΤο ελληνικό hypercar CHAOS των 3.000 ίππων || Συνέντευξη με Σπύρο Πανόπουλο\nΚαταλαβαίνετε λοιπόν ότι άνθρωποι όπως ο Σπύρος Πανόπουλος και η ομάδα του, όχι μόνο θα έπρεπε να στηρίζονται ποικιλοτρόπως από το κράτος αλλά θα έπρεπε να έχει στηθεί και μια ολόκληρη εκστρατεία ενημέρωσης του κόσμου για το πως αν έχεις πάθος και αγάπη για αυτό που κάνεις, ακόμα και αν όλα είναι εναντίον σου, εσύ μπορείς να τα καταφέρεις!\nΕμείς σαν Έλληνες Εθνικιστές βγάζουμε το καπέλο στον Σπύρο και του ευχόμαστε κάθε επιτυχία, τόσο σε προσωπικό, όσο και σε επαγγελματικό επίπεδο. Η Ελλάς χρειάζεται την αριστεία, χρειάζεται τέτοιους ανθρώπους.\nΌσοι θέλετε να μάθετε περισσότερες πληροφορίες επισκεφθείτε\nΕνώ δεν πρέπει να παραλείψετε και την συνέντευξη που έδωσε στον Βασίλη Σαρημπαλίδη\nΟ ΑΓΙΟΣ ΓΕΩΡΓΙΟΣ, Ο «ΠΡΟΣΤΑΤΗΣ» ΤΟΥ ΕΛΛΗΝΙΚΟΥ ΠΕΖΙΚΟΥ, ΥΜΝΕΙΤΑΙ ΣΤΙΣ ΕΛΛΗΝΙΚΕΣ ΕΚΚΛΗΣΙΕΣ ΩΣ Ο «ΚΑΘΑΙΡΕΤΗΣ ΤΩΝ ΕΛΛΗΝΩΝ». «Χαίρε, των Αθηναίων τας πλοκάς διασπώσα. Χαίρε, θεούς ψευδωνύμους συντρίψας. Χαίρε, ο συντρίψας τα άψυχα είδωλα. Χαίρε, δαιμόνων ο καταλύτης. Χαίρε, ο καθαιρέτης των Ελλήνων». Καθαιρέτης = αυτός που καταλύει, που κατατροπώνει, που καταρρίπτει, που ανατρέπει.\nΑναρτήθηκε από ΖΗΝΩΝ στις 5:32 μ.μ. Ετικέτες ΕΛΛΗΝΕΣ , ΕΛΛΗΝΙΚΑ ΠΡΟΙΟΝΤΑ , ΕΛΛΗΝΙΚΗ ΔΙΑΝΟΙΑ , ΖΗΝΩΝ ΠΑΠΑΖΑΧΟΣ , ΟΙΚΟΝΟΜΙΑ\nΖΗΝΩΝ 4 Δεκεμβρίου 2020 - 6:16 μ.μ.\nΕπιστρέφει με υλικό από τη Σελήνη το κινεζικό ρομποτικό σκάφος Chang'e 5\nΤον δρόμο της επιστροφής στη Γη πήρε το κινεζικό διαστημικό σκάφος Chang’e 5, που απογειώθηκε σήμερα από την επιφάνεια της Σελήνης, όπως δείχνουν εικόνες που μετέδωσε η δημόσια κινεζική τηλεόραση CCTV.\nΗ αποστολή θεωρείται ιστορική, καθώς είναι η πρώτη απόπειρα της Κίνας να μεταφέρει στη Γη δείγματα από την επιφάνεια της Σελήνης. Το ρομποτικό σκάφος, που προσεληνώθηκε την Τρίτη, απογειώθηκε ξανά σημερα στις 23.10 (ώρα Πεκίνου, 17.10 ώρα Ελλάδας).\nΌταν φτάσει στη γη, θα είναι η πρώτη φορά μετά από δεκαετίες που υλικό από το φεγγάρι μεταφέρεται στη Γη από το 1976, όταν η τότε ΕΣΣΔ είχε πραγματοποιήσει ανάλογη επιχείρηση με το μη επανδρωμένο διαστημικό σκάφος Luna 24.\nΗ άκατος που μεταφέρει τα δείγματα ενεργοποίησε έναν κινητήρα ισχύος 3.000 τόνων για να τεθεί σε τροχιά, μετά από πτήση έξι λεπτών. Εάν δεν υπάρξει κάποιο πρόβλημα κατά την επιστροφή στη Γη, η Κίνα θα γίνει η τρίτη χώρα, μετά τις ΗΠΑ και την πρώην ΕΣΣΔ, που αποκτά σεληνιακό υλικό.\nΗ αποστολή του Chang'e 5 σηματοδοτεί ένα νέο στάδιο στο κινεζικό διαστημικό πρόγραμμα, το οποίο κατέγραψε μια μεγάλη επιτυχία το 2019, όταν για πρώτη φορά στα χρονικά διαστημικό σκάφος προσσεληνώθηκε στη «σκοτεινή» πλευρά της Σελήνης.\nΖΗΝΩΝ 4 Δεκεμβρίου 2020 - 6:22 μ.μ.\nΟ ΨΥΧΙΑΤΡΟΣ ΚΑΡΛ ΓΚΟΥΣΤΑΒ ΓΙΟΥΓΚ (1875 – 1961) ήταν Ελβετός ιατρός και ψυχολόγος, ενώ υπήρξε ο εισηγητής της σχολής της αναλυτικής ψυχολογίας. Κατηγορήθηκε - και αυτός - γα αντισημιτισμό και εκθειασμό του Αδόλφου Χίτλερ. Οι κατηγορίες αυτές προήλθαν από τον Εβραίο Φρόϋντ και την κοινότητα των φροϋδικών ψυχιατρικών κύκλων.\nΟ Ψυχίατρος Γιουγκ άφησε πίσω του ένα τεράστιο συγγραφικό έργο, που αριθμούσε 300 τόμους, ενώ περίπου 100 άρθρα του είχαν δημοσιευτεί σε διάφορα έντυπα, προϊόν της δίψας του για μελέτη και μακράς εμπλοκής του στην κλινική παρατήρηση, ενώ παράλληλα άνοιξε νέους δρόμους παρατήρησης και έρευνας για την ανθρώπινη ψυχή.\nΟι απόψεις του για όσους επιθυμούν να γνωρίσουν την ανθρώπινη ψυχή συνοψίζονται στα παρακάτω:\n«Όποιος θέλει να γνωρίσει την ανθρώπινη ψυχή, να αποχαιρετήσει τις μελέτες του και να περιπλανηθεί στον κόσμο με ανοικτή καρδιά.\nΣτη φρίκη των φυλακών, στα ψυχιατρικά άσυλα και τα νοσοκομεία, στις σκοτεινές ταβέρνες των προαστίων, στα πορνεία και τα χαρτοπαικτικά καταγώγια, στα κοσμικά σαλόνια, στο χρηματιστήριο, στις σοσιαλιστικές συγκεντρώσεις, στις εκκλησίες, μέσα από την αγάπη και το μίσος, την εμπειρία των παθών κάθε μορφής στο δικό του σώμα, θα δρέψει πλουσιότερες σοδειές γνώσης από αυτές που μπορούν να του προσφέρουν τα βιβλία και θα γνωρίσει πώς να συμπεριφέρεται ως γιατρός στον ασθενή, με αληθινή γνώση της ανθρώπινης ψυχής». (CW, 10, 177).\nΣτην διάρκεια των πειραματισμών του για το ασυνείδητο ο Γιουνγκ, είχε μακρές συζητήσεις με ένα υποθετικό όν που είχε την μορφή ενός γέροντα, το οποίο ο Γιουνγκ ονόμαζε με το Ελληνικό όνομα\nΦιλήμονα. Ψυχολογικά ο Φιλήμων αντιπροσώπευε την ύψιστη ενόραση για τον Γιουνγκ και ήταν δύναμη per se, διακριτή από τα ατομικά περιεχόμενα του ασυνείδητου. Ανήκε σε εκείνες τις φαντασιώσεις που δεν προκαλούσε το ατομικό ασυνείδητο αλλά παράγονταν από μόνα τους και είχαν τη δική τους ζωή.\nΟ Καρλ Γιουγκ έγραψε το 1958 ένα εξαιρετικό βιβλίο για\nτους «εξωγήινους» με τίτλο:\n«ΙΠΤΑΜΕΝΟΙ ΔΙΣΚΟΙ: ΕΝΑΣ ΣΥΓΧΡΟΝΟΣ ΜΥΘΟΣ».\nΟ Γιουγκ αναφέρει ότι σε περίπτωση που η ανθρωπότητα έρθει σε επαφή με μία προηγμένη εξωγήινη φυλή, υπάρχει ο φόβος, εάν δεν προετοιμαστούμε κατάλληλα: «τα ηνία να μας ξεφύγουν από τα χέρια, και να βρεθούμε χωρίς όνειρα… ίσως να βρίσκαμε τις διανοητικές και πνευματικές μας φιλοδοξίες τόσο ξεπερασμένες, που να μας άφηναν τελείως παράλυτους».\nΖΗΝΩΝ 4 Δεκεμβρίου 2020 - 6:23 μ.μ.\nΣτα Μετωρολογικά του, ο Αριστοτέλης (384-322 πΧ) έγραψε ότι οι Έλληνες φιλόσοφοι Αναξαγόρας (500-428 πΧ) και Δημόκριτος (450-370 πΧ) πρότειναν ότι ο ΓΑΛΑΞΙΑΣ μπορεί να αποτελείται από μακρυνά άστρα. Όμως, ο Αριστοτέλης ο ίδιος πίστευε ότι ο ΓΑΛΑΞΙΑΣ προερχόταν "από την φλογερή εκπνοή μερικών άστρων τα οποία ήταν μεγάλα, πολυάριθμα και κοντά το ένα με το άλλο" και ότι η ανάφλεξη συνέβαινε στα ανώτερα στρώματα της ατμόσφαιρας, στην περιοχή του κόσμου η οποία είναι συνεχής στις ουράνιες κινήσεις.\nΟ ΡΟΤΣΙΛΝΤ ΔΕΝ ΚΑΝΕΙ ΚΟΥΜΑΝΤΟ ΜΟΝΟ ΣΤΟ ΧΡΗΜΑΤΙΣΤΗΡΙΟ, ΤΑ ΜΜΕ ΚΑΙ ΣΤΗΝ ΠΟΛΙΤΙΚΗ, ΑΛΛΑ ΥΠΑΓΟΡΕΥΕΙ ΤΑ ΠΑΝΤΑ ΣΤΗΝ ΕΥΡΩΠΗ, ΑΚΟΜΗ ΚΑΙ ΤΗΝ ΕΠΙΣΤΗΜΟΝΙΚΗ ΕΡΕΥΝΑ:\n17/12/2015 Γιατί το Πανεπιστήμιο του Σάλτσμπουργκ ανακαλεί το διδακτορικό του Νομπελίστα Κόνραντ Λόρεντς;\nΤο Πανεπιστήμιο του Σάλτσμπουργκ, ανακάλεσε τον τίτλο του «επίτιμου διδάκτορα» που το ίδιο είχε απονείμει το 1983, στον παγκόσμια γνωστό βιολόγο ανθρώπινης συμπεριφοράς που είχε τιμηθεί και με το Βραβείο Νόμπελ, Κόνραντ Λόρεντς (7.11.1903 - 27.2.1989), εξαιτίας της ανοικτής υποστήριξης του στη ναζιστική ιδεολογία και της διάδοσης της από μέρους του, μέσα από την έρευνα και τη διδασκαλία του.\nΟπως επισημαίνεται στη σχετική έρευνα του Πανεπιστημίου, στην οποία βασίστηκε η σημερινή απόφασή του, ο Κόνραντ Λόρεντς, ήδη το 1938, σε επιστολή του και αίτησή του για εγγραφή ως μέλος (που συντελέστηκε τον Ιούνιο του 1938) προς το ναζιστικό κόμμα του Αδόλφου Χίτλερ (Εθνικό Σοσιαλιστικό Γερμανικό Εργατικό Κόμμα), τόνιζε πως υπήρξε πάντα από πεποίθηση εθνικοσοσιαλιστής.\nΠρόσθετε ακόμη, πως πολύ πριν την «αλλαγή» ο ίδιος είχε πετύχει να αποδείξει σε Σοσιαλιστές φοιτητές τη «βιολογική αδυναμία του Μαρξισμού» και να τους προσηλυτίσει στον Εθνικοσοσιαλισμό.\nΣύμφωνα με την έρευνα του Πανεπιστημίου, ο Κόνραντ Λόρεντς προσπάθησε να διαδώσει τα σημαντικότερα στοιχεία της ρατσιστικής ναζιστικής ιδεολογίας, κάτι το οποίο αποσιωπήθηκε το 1983 όταν αποφασίστηκε να του απονεμηθεί το επίτιμο διδακτορικό του Πανεπιστημίου. Με τη σημερινή απόφασή του το Πανεπιστήμιο τον κρίνει ανάξιο της τιμητικής διάκρισης που του αφαιρείται πλέον επίσημα με αιτιολόγηση και όχι μόνον με σιωπηρή διαγραφή του από τον κατάλογο των επίτιμων διδακτόρων.\nΤο Πανεπιστήμιο του Σάλτσμπουργκ, ως πρώτο ανώτατο εκπαιδευτικό ίδρυμα στην Αυστρία, με περυσινή απόφαση της Συγκλήτου του, είχε ανακοινώσει την πρόθεσή του να ελέγξει αν υπάρχουν «προβληματικές περιπτώσεις» από τα συνολικά 88 πρόσωπα που έχουν ανακηρυχτεί στην ιστορία του «επίτιμοι διδάκτορες» και στα οποία περιλαμβάνονται, μεταξύ άλλων, ο αρχιμουσικός Χέρμπερτ φον Κάραγιαν, ο ζωγράφος Οσκαρ Κοκόσκα και ο συγγραφέας Πέτερ Χάντκε.\nΖΗΝΩΝ 4 Δεκεμβρίου 2020 - 6:28 μ.μ.\nNetflix: Αναλαμβάνει την θέση του συνδιευθύνοντος συμβούλου ο Τεντ Σαράντος.\nΟ ελληνικής καταγωγής Τεντ Σαράντος κατάφερε να κερδίσει μία πολύ σημαντική θέση στο Netflix, καθώς η εταιρία τον προήγαγε από υπεύθυνο περιεχομένου της σε συνδιευθύνων σύμβουλο.\nΟ Σαράντος, που έχει εμπειρία 20 χρόνων εργασίας στην εταιρεία, προδιαγράφεται για να διαδεχτεί τον ιδρυτή της, τον Ριντ Χάστινγκς. Με καταγωγή από τη Σάμο, ο Τεντ Σαράντος γεννήθηκε στο Φοίνιξ της Αριζόνα.\nΟ Σαράντος θα εξακολουθήσει να έχει ηγετικό ρόλο στον χειρισμό ζητημάτων που σχετίζονται με το περιεχόμενο των εκπομπών και ταινιών της Netflix, όπως αναφέρει το ΑΠΕ-ΜΠΕ.\nΣε μία ανάρτησή του ο Χάστινγκς δήλωσε ότι «δεν σχεδιάζει να απομακρυνθεί σε σύντομο χρονικό διάστημα. Είμαι ενθουσιασμένος που θα μείνω στη Netflix για την επόμενη δεκαετία» έγραψε ο Χάστινγκς.\nΑπό τον Ιούλιο μέχρι τον Σεπτέμβριο, η Netflix εκτιμά ότι θα προσθέσει 2,5 εκατομμύρια συνδρομητές στο πελατολόγιό της σε παγκόσμιο επίπεδο. Οι αναλυτές ανέμεναν κατά μέσο όρο 5,3 εκατομμύρια συνδρομητές.\nΖΗΝΩΝ 4 Δεκεμβρίου 2020 - 6:29 μ.μ.\nΠΟΙΟΙ ΕΙΝΑΙ ΟΙ ΒΑΣΙΚΟΙ ΜΕΤΟΧΟΙ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ;\nΤο 8% το έχει το Ελληνικό κράτος. Τα υπόλοιπα μικρομέτοχοι (προφανώς εικονικοί) που δεν πωλούν ποτέ τις μετοχές τους.\nΟι μετοχές της Τράπεζας της Ελλάδος είναι ονομαστικές και εισηγμένες στο Χρηματιστήριο Αθηνών από 12 Ιουνίου 1930. Το μετοχικό κεφάλαιο της Τράπεζας της Ελλάδος ανέρχεται σήμερα στο ποσό των 111.243.361,60 ευρώ διαιρούμενο σε 19.864.886 μετοχές ονομαστικής αξίας 5,60 ευρώ η καθεμιά, ενώ το πλήθος των μετόχων της ανέρχεται περίπου σε 17.000.\nΓνωρίζουμε πως όποιο όνομα και να έχουν οι 17.000 υπάλληλοι του 92% το αφεντικό τους είναι ένα.\nΜόνο το 8% κατέχει το Ελληνικό Κράτος. Αν ήμουν Κυβερνήτης της Χώρας, θα έφτιαχνα άλλη Κρατική Τράπεζα και θα έκοβα άτοκο Κρατικό Χρήμα, αν προλάβαινα πριν με καθαρίσουν, όπως καθάρισαν τον Καποδίστρια και τόσους άλλους Κυβερνήτες Κρατών.


Πάνε για «κουκούλωμα....» - Ηλεία Οικονομία\nΠάνε για «κουκούλωμα….»\nΟ Πύργος υπέστη σοβαρότατες καταστροφές από τις πρόσφατες πλημμύρες.\nΟι οικογένειες που υπέστησαν τεράστιες ζημιές από τις πλημμύρες βρίσκονται σε απόγνωση.\nΠολλές επιχειρήσεις που πλημμύρησαν, αδυνατούν να επαναλειτουργήσουν λόγω έλλειψης κεφαλαίων και αδυναμία δανειοδότησης από τις τράπεζες\nΟ τζίρος στα μαγαζιά έπεσε 70% κάτω από τον ήδη χαμηλό τζίρο των προηγούμενων εβδομάδων.\nΟι κάτοικοι λυπημένοι, απογοητευμένοι, σκεπτικοί, βουβοί, και εσωτερικά (προς το παρόν) οργισμένοι παρακολουθούν τους τοπικούς άρχοντες που επέλεξαν να τους λένε «παραμύθια της χαλιμάς».\nΑρχικά είχαμε τα «ακραία καιρικά φαινόμενα» να φταίνε και κανείς άλλος. Μια εύκολη δικαιολογία και μια αξιόπιστη υπεκφυγή. Όλα καλά κι εμείς τα κάναμε καλά, και με το παραπάνω! Συνεπώς ο Θεός φταίει!.\nΣτην συνέχεια πιστεύοντας ότι ο κόσμος έχει “μπολιαστεί” με την αντίληψη «μπόρα ήταν και πέρασε» αρχίσαμε τις φοβερές δηλώσεις τύπου «Μαυρογιαλούρου» και «Γκόρτσου» όλων σχεδόν των τοπικών «αρχόντων» ότι κάνουν ενέργειες, συσκέψεις, όλοι τρέχουν για το καλό μας. Έτσι με τις φωτιές, έτσι και με τους σεισμούς, έτσι και με άλλα.\n«Κατόπιν Ενεργειών τους» πετύχαμε απομόνωση, κοροϊδία, απατηλές υποσχέσεις, απαξίωση, υποβάθμιση, κατάργηση υπηρεσιών, εκπαιδευτικών ιδρυμάτων, του σιδηροδρόμου και ακόμα σταμάτημα σημαντικών έργων (Ολυμπία Οδός, αεροδρόμιο κ.τ.λ.).\nΜόνο “η καρέκλα να είναι καλά”!!!\nΊχνος ευθύνης, αποτελεσματικότητας, προνοητικότητας και ενδιαφέροντος για το μέλλον της περιοχής!\nΚαι τώρα, την ύστατη ώρα, πάνε να «κουκουλώσουν» τα πάντα.\nΚανείς δεν ευθύνεται για τίποτα!!\nΟι τόσες ζημιές από τις πρόσφατες πλημμύρες, δεν έχουν ονοματεπώνυμο υπευθύνων;\nΚαι τώρα λένε ότι όλα επισπεύδονται και όλα τακτοποιούνται και δεν υπάρχει κανένα πρόβλημα πλέον.\nΠροσέξτε όμως μήπως η προς το παρόν βουβή οργή των παθόντων και όλων των κατοίκων μετατραπεί σε χείμαρρο ορμής και σας πνίξει.\nΑφήστε τις μικροπολιτικές «ταρζανιές» και βοηθήστε τον κόσμο στα προβλήματά του.\nΚαι κύρια αναλάβετε τις ευθύνες σας.